48 Galatia | Alkitab TOBA\nCategory Archives: 48 Galatia\nAugust 14, 2008 · 20:02\n1:1 Ahu surat ni si Paulus, apostel, ndada sian jolma, ndada marhite sian sada jolma, alai marhite sian Jesus Kristus jala marhite sian Debata Ama, naung pahehehon Ibana sian na mate;\n1:2 raphon dongan saluhut na mandongani ahu, mandapothon angka huria na di luat Galatia:\n1:3 Asi ni roha ma di hamu dohot dame sian Debata Ama dohot sian Tuhanta Jesus Kristus,\n1:4 naung mangalehon dirina ala ni dosanta, asa diroro hita sian hasiangan na jahat on, mangihuthon roha ni Debata Amanta.\n1:5 Di Ibana ma hasangapon ro di salelenglelengna i! Amen.\n1:6 Longang do rohangku, ala songon i tibu hamu marbalik sian Ibana, naung manjou hamu marhitehite asi ni roha ni Kristus, mangoloi barita na uli na asing.\n1:7 So manang adong na asing. On do tahe: Adong do halak na manggaori rohamuna, jala na pasambarhon barita na uli ni Kristus i.\n1:8 Alai aut sura hami, nang surusuruan sian banua ginjang pe, mamaritahon barita na uli, asing sian naung binaritahon tu hamu, hona toru ma ibana!\n1:9 Songon hatangku tu hamu najolo, tong songon i do nang nuaeng: Molo tung dibaritahon halak barita na uli tu hamu, asing sian naung jinalomuna i, hona toru ma ibana!\n1:10 Lomolomo ni jolma do hulului disi, manang lomo ni roha ni Debata? Na tabo di pinggol ni jolma do hulului? Aut i, ndang sintong ahu anak somang ni Kristus.\n1:11 Alai hupabotohon ma tu hamu, angka dongan: Ndada mangihuthon hajolmaon barita na uli i na hubaritahon i.\n1:12 Ai ndada hujalo manang huguruhon i sian jolma, tung marhite sian pangungkapon ni Jesus Kristus, i do.\n1:13 Ai nunga dibege hamu pangalahongku, uju di bagasan hajahudion dope ahu: I ma na gasagasaon i ahu, mangalelei jala mangarotongkon huria ni Debata.\n1:14 Sumurung do ahu sian torop dongan torbangku di bangsongku mangulahon hajahudion, ai na tarlobi do pangkamuruhonku, mangaradoti tona na sian angka ompunami.\n1:15 Alai dipapulik Debata do ahu, andorang so topak dope ahu, jala dijou do ahu sian asi ni rohana.\n1:16 Gabe lomo rohana papatarhon Anakna i tu ahu, laho mamaritahon Ibana tu angka sipelebegu; ndang jolo huparguru disi sibuk dohot mudar.\n1:17 Jala ndada nangkok ahu tu Jerusalem, manopot angka apostel, naung jumolo sian ahu; alai tu tano Arab do ahu laho. Dung sian i, mulak ahu muse tu Damaskus.\n1:18 Jadi dung salpu tolu taon, nangkok ma ahu tu Jerusalem, laho mananda si Kepas, jala sampululima borngin ma ahu sorang di ibana.\n1:19 Alai ndang adong huida apostel na asing, dungkon ni si Jakobus, anggi ni Tuhan i.\n1:20 Alai anggo taringot tu na husurat on tu hamu, tung di jolo ni Debata do i: Ndang margabus ahu!\n1:21 Dung i laho do ahu tu angka luat na di Siria dohot Kilikia.\n1:22 Alai ndang ditanda huria ni Kristus, angka na di luat Judea i, anggo bohingku.\n1:23 Holan na tarbege do tu nasida; na mangalele nasida najolo, i do mamaritahon nuaeng haporseaon, na nirotongkonna i najolo.\n1:24 Jala dipuji nasida ma Debata ala ni ahu.\nFiled under 2 Padan Na Imbaru, 48 Galatia\n3:1 Oe hamu, halak Galatia, na so marroha i! Ise do mandormai hamu? Ai nunga pola songon na ginombar diida matamuna Jesus Kristus na tarsilang i.\n3:2 Sasada on ma naeng botoonku sian hamu: Sian ulaon patik do dijalo hamu Tondi i, manang sian jamita haporseaon i?\n3:3 Songon i hape hami maoto! Di bagasan Tondi do pamungkaanna, gabe di bagasan daging ma pangujungina?\n3:4 Tung magopo ma panaononmuna na sai godang i (molo tung magopo)!\n3:5 Onpe, na patongon Tondi i tu hamu jala mangulahon angka hagogoon di bagasan hamu, na sian ulaon patik do diula i, manang sian jamita haporseaon i?\n3:6 Songon di si Abraham: “Dihaporseai do Debata, jadi i do dijujur tu ibana gabe hatigoranna!”\n3:7 Asa boto hamu ma: Angka na sian haporseaon, i do anak ni si Abraham.\n3:8 Alai diboto Surat i hian, na sian haporseaon i do pintoran ni Debata angka sipelebegu, gabe dibaritahon tu si Abraham: “Marhite sian ho pasupasuon saluhut bangso!”\n3:9 Onpe, angka na sian haporseaon i do dipasupasu rap dohot si Abraham na porsea i.\n3:10 Ai hona toru do saluhut na naeng marulaon patik, ai na tarsurat do: “Hona bura do ganup, na so mian di bagasan sasude na tarsurat di buku patik i, asa diulahon!”\n3:11 Alai tandap do, na so adong dapotan hatigoran di jolo ni Debata, bahenon ni patik i; ai “na mangolu ma partigor i sian haporseaon!”\n3:12 Alai ndang sian haporseaon i anggo patik i; ai na mangulahonsa, i do na mangolu bahenon ni i!\n3:13 Ditobus Kristus i do hita sian bura ni patik i, di na hona bura Ibana humongkop hita, ai na tarsurat do: “Hona bura do ganup na targantung di hau!”\n3:14 Ai di bagasan Kristus Jesus naeng songgop tu halak sipelebegu pasupasu na tu si Abraham, asa marhitehite haporseaon tajalo Tondi na pinarbagabaga i.\n3:15 Ale angka dongan, adat ni hita jolma ma ginisanna: Padan testament ni jolma, dung gabe hot, ndang diose, ndang ditambai.\n3:16 Anggo angka bagabaga i dihatahon do tu si Abraham dohot tu pinomparna; ndada didok: Dohot tu angka pinomparna, songon tu na deak; tung tu na sada do: “Dohot tu pinomparmi”, ninna, i do Kristus.\n3:17 Lapatanna: Ia padan testament, naung pinahot ni Debata, ndang tarpasohot patik i, laho manundati bagabaga i; ai opat ratus tolupulu taon do i umpudi ro.\n3:18 Ai molo sian patik i uhum paneanon, ndang be sian bagabaga. Alai dibasabasahon Debata do i tu si Abraham dalan bagabaga.\n3:19 Tudia ma antong patik i? Ditambahon do i ala ni angka pangalaosion, paima ro Pomparan, Nampuna bagabaga i, jala marhitehite angka surusuruan i dipatongon tu tangan ni Pangulu.\n3:20 Alai ndada na patureturehon sambariba ia pangulu; alai sada do anggo Debata.\n3:21 Asa mangalo angka bagabaga ni Debata do patik i? Dao ma anggo i! Ai aut dilehon patik na tuk pangoluhon, sian patik i ma tongon hatigoran i.\n3:22 Alai dihinsu Surat i do saluhutna tubagasan dosa, asa dilehon bagabaga, na marhitehite haporseaon di Jesus Kristus, tu angka na porsea i.\n3:23 Alai tagan so ro haporseaon, tarhurung do hita di bagasan patik jala dihinsu, managam haporseaon, na naeng patandahonon dope.\n3:24 Asa gabe songon siparorot do patik i, mamboan hita tu Kristus, asa sian haporseaon hita dipintori.\n3:25 Alai dung ro haporseaon i, ndang be ginomgoman ni siparorot i hita.\n3:26 Ai saluhut do hamu anak ni Debata marhitehite haporseaon di Kristus Jesus.\n3:27 Ai Kristus i do diparuloshon hamu, sude hamu, naung tardidi tubagasan Kristus.\n3:28 Ndang mardiaimbar disi Jahudi manang Junani, hatoban manang anak mata, baoa manang parompuan, ai sada do hamu saluhutna di bagasan Kristus Jesus.\n3:29 Alai anggo Kristus nampuna hamu, pinompar ni Abraham do hamu, antong, jala panean mangihuthon bagabaga i.\n4:1 Alai on do hudok: Saleleng dakdanak dope panean i, ndang dia imbarna dohot anak somang, atik pe ibana nampuna sasudena i.\n4:2 Di gomgoman ni angka pangaramoti dohot juara bagas do ibana, ro di tingki naung hian binuhul ni amana i.\n4:3 Songon i nang di hita: Di hadakdanakonna i diparhatoban sisiasia ni hasiangan on do hita.\n4:4 Alai dung dapot gok ni tingkina, disuru Debata ma Anakna, tubu sian boruboru, ginomgoman ni patik i;\n4:5 asa ditobus angka na ginomgoman ni patik i, asa tajalo ruhut paramaon.\n4:6 Alai ala anak hamu, disuru Debata do tubagasan rohanta Tondi ni Anakna i, na manjoujou: Abba (ale Amang)!\n4:7 Dibahen i, ndang be hatoban ho; tung anak do! Alai molo anak, laos panean do ho marhite sian Debata!\n4:8 Alai di na so tinandamuna Debata, dipaolooloi hamu do angka na so Debata hian.\n4:9 Alai anggo nuaeng, ditanda hamu do Debata; nunga ditanda Debata hamu tahe. Marhua ma hamu marbalik muse, mulak tu sisiasia angka na so margellok jala na lea, asa oloanmuna angka i muse?\n4:10 Gabe siradoti ari, bulan, tingki dohot taon do hamuna.\n4:11 Huholsohon do hamu, atik na so marniula halojaonki mangkongkop hamuna.\n4:12 Songon ahu ma hamu; ai ahu pe, songon hamu do, angka dongan! Elehelekhu di hamu; ndang adong dihahua hamu ahu.\n4:13 Alai diboto hamu do, di bagasan hagaleon ni daging huboan barita na uli tu hamu di mulana.\n4:14 Jala di na tarunjun i hamu dibahen pardagingonku, ndang na lea manang hu rohamuna disi; tung songon surusuruan ni Debata do dijangkon hamu ahu, songon Kristus Jesus, i do.\n4:15 Onpe, dia ma nuaeng na pinarhatuahonmuna i? Ai huhatindangkon do tu hamu, horukonmuna do uju i matamuna, mangalahonsa tu ahu, aut na tarbahen.\n4:16 Asa na gabe musumuna do ahu, ala huhatahon tu hamu hasintongan i?\n4:17 Ndada na polin ringgasnasida mangkongkop hamu. Alai naeng paduruonnasida hamu, anggiat ringgas rohamuna mangkongkop nasida.\n4:18 Denggan do sandok ringgas ni roha na polin, jala unang ma holan, jumpa di tongatongamuna ahu.\n4:19 Hamu angka anakkonku, angka na huae musengani, paima manjadi rupa ni Kristus di bagasan hamu:\n4:20 Dipangido rohangku do, aut ma nian di tongatongamuna ahu tongon, jala tarpauneune ahu soarangki, ai na jut do rohangku pasarisari hamu.\n4:21 Hamu na giot gomgoman ni patik i, paboa hamu ma tu ahu: Ndang dibege hamu patik i?\n4:27 Ai tarsurat do: “Marlas ni roha ma ho na hol, na so mangintubu, mariaia ma ho, marsoara na gogo, na so mangae anak; ai torop do anakkon ni na punjung i, tumorop asa na di na marhamulian.”\n4:29 Alai tong do nuaeng songon na hian: Dilele na tubu marguru tu daging do na tubu marguru tu Tondi i.\n4:30 Alai aha do didok Surat i? “Pabali ma boru hatoban i rap dohot anakna, ai na so tupa manean anak ni boru hatoban i rap dohot anak ni boru mata i!”\n4:31 Onpe, ale angka dongan, ndada anak ni boru hatoban hita, angka anak ni boru mata, i do!\n5:1 Asa saut malua hita, umbahen na dipalua Kristus i hita. Hot ma hamu jongjong, antong, jala unang be olo hamu patunduhon ni auga parhatobanon i!\n5:2 Sandok ahu, Paulus, mandok tu hamu: Molo pasunathonsa hamu, ndang marguna be Kristus di hamu!\n5:3 Huulaki ma mangkatindangkon tu ganup jolma: Na pasunathon, ingkon diulahon sandok patik i!\n5:4 Naung sirang do hamu sian Kristus, anggo naeng pintor hamu, bahenon ni ulaon patik; naung peut do hamu sian parasirohaon!\n5:5 Ai marhitehite haporseaon di bagasan tondi hita managam hatigoran sihirimon i.\n5:6 Ai ndada margogo di Kristus Jesus i, nang hajahudion, nang na so hajahudion; sandok haporseaon siula haholongon i do!\n5:7 Na denggan do parlojongmuna najolo; ise mangambat hamu, so mangoloi hasintongan i be?\n5:8 Ndada sian na manjou hamu ro pangelaelaon sisongon i.\n5:9 Diasomi saotik na asom i do sandok itak na niudi.\n5:10 Pos do rohangku di hamu marhitehite Tuhan: Ndada na mimbar rohamuna. Alai manang ise pe na manggaori hamu, porsanon ni i do uhuman na tu ibana!\n5:11 Alai aut hujamitahon hajahudion, ale angka dongan, marhua ma ahu lelean? Ai naung mansohot ma antong gasip ni silang i.\n5:12 Aut gotap ma nian angka na manggunturi hamu!\n5:16 Alai on do hudok: Marguru tu Tondi i ma hamu marparange; unang pasaut hamu hisaphisap ni daging!\n5:17 Ai na maralohon tondi do sangkapsangkap ni daging, jala maralohon daging i do sinangkap ni tondi: Na masialoan do i, asa unang dipasaut hamu pinangido ni rohamuna.\n5:18 Alai molo ditogihon Tondi i hamu, ndang ginomgoman ni patik hamu.\n5:19 Alai tandap do parulaon ni daging, i ma parmainanon, hahodaron, pargadombuson,\n5:20 hasipelebeguon, hadatuon, parmusumusuon, parbadabadaon, pangiburuon, rimasrimas, pargutugutuon, parsalisian, partahitahion,\n5:21 bunubunu, parmabuhon, haormuson jala angka na suman tusi. Naung hupaboa najolo tu hamu, songon i do nang nuaeng: Ndang teanon ni angka na mangulahon sisongon i harajaon ni Debata.\n5:22 Alai angka on do parbue ni Tondi: Holong dohot las ni roha, dame dohot lambas ni roha, habasaron, habasaon, haporseaon, halambohon dohot hatomanon.\n5:23 Ndang maralo patik dompak angka sisongon i.\n5:24 Alai angka na ginomgoman ni Kristus Jesus, diparsilangkon do dagingna rap dohot angka hisaphisap dohot sangkapsangkap.\n5:25 Ia dung dipangolu Tondi i hita, taparangehon ma Tondi i!\n5:26 Unang ma taeahi hasangapon na rumar; unang masiasapan manang masilatean!\n6:1 Ale angka dongan, molo tung tarsomong jolma mardosa, hamu angka naung taruli di Tondi ma patureturehon ibana marhitehite tondi na lambok; alai matahon dirim, so tung dohot ho tarunjun!\n6:2 Masiurupan ma hamu mamorsan angka na dokdok i; i ma dalan mangaradoti patik ni Kristus.\n6:3 Ai molo dipaburnang halak dirina, hape so adong di ibana, sipaotooto diri do i.\n6:4 Alai ganup ma manangkasi ulaonna be; dung i tu ibana sandiri ma pujipujian, ndada maradophon na asing.\n6:5 Alai adong di ganup siporsanonna be!\n6:6 Alai na mamodahon hata ni Debata, tama do taruli di nasa parsaulian ni na pinodaanna i.\n6:7 Unang hamu lilu; ndang olo Debata leaan! Ai ia i disabur halak, i do gotilonna!\n6:8 Ai na manabur tu dagingna, manggotil do sian dagingna hamagoan; alai na manabur tu tondi, manggotil do sian tondi i hangoluan salelenglelengna!\n6:9 Alai unang marnaloja hita mambahen na denggan, ai na manggotil do hita muse di tingkina i, anggo so pargale hita nuaeng.\n6:10 Antong, binsan sadihari dope, taulahon ma na denggan di saluhut halak, alai gumodang ma tu donganta sahaporseaon!\n6:11 Tanda hamu ma balga ni surat ni tanganku!\n6:12 Sude na ringkot roha di hasangapon ni pardagingon, manosaknosak hamu pasunathon; asal unang taononna pangaleleon siala silang ni Kristus.\n6:13 Ai gari nasida, Jahudi hian, ndang diradoti patik i; alai naeng do hamu tarsunat di rohanasida, asa di puji nasida dirina marhite sian dagingmuna.\n6:14 Alai dao ma sian ahu na mamuji diri, anggo so siala silang ni Tuhanta Jesus Kristus! Marhitehite Ibana do tarsilang portibi on di ahu, jala ahu pe, tarsilang do maradophon portibi on.\n6:15 Ai manang sian hajahudion dongan manang sian hasipelebeguon, ndang mahua i; ingkon na tinompa na imbaru do!\n6:16 Jala dame ma dohot asi ni roha tu saluhut na mamarangehon ruhut sisongon i, nang tu Israel ni Debata!\n6:17 Dungkon ni i, unang ma pola disusai agia ise ahu, ai hupaboanboan do angka tanda ni bugang ni Jesus di dagingku.\n6:18 Didongani asi ni roha ni Tuhanta Jesus Kristus ma tondimuna, ale angka dongan! Amen.


Job 42 | Alkitab TOBA\n← Psalmen 1\nJob 41 →\nAugust 19, 2008 · 19:45\n42:1 Dung i ninna si Job ma mangalusi Jahowa:\n42:2 Nuaeng pe asa huboto, tung guru dokmu do luhutna, jala ndang hasundatan sangkap ni roham nanggo sada.\n42:3 Ise do ibana na paholom tuptupan so marpanimbangaon? Tongon tahe, nunga huhatahon tutu na so huantusi; halongangan do angka i, salpu sian rohangku jala na so huboto.\n42:4 Ua tangihon ma, naeng ahu mangkatai; adong do naeng sungkunonku tu Ho, asa Ho pabotohon tu ahu.\n42:5 Nunga nian dibege pinggolhon lingona taringot tu Ho, alai anggo nuaeng nunga dohot matangku marnida Ho.\n42:6 Dibahen i jora ma ahu jala husolsoli dagingku hundul di bagasan orbuk dohot sirabun.\n42:7 Jadi dung sun dihatahon Jahowa angka hata ondeng tu si Job, ninna Jahowa ma mandok si Elipas sian Teman: Nunga tung marsigorgor rimashu mida ho dohot mida alealem sidua halak i; ai ndang hata sintong dipaboa hamu taringot tu Ahu, songon na pinaboa ni naposongku si Job i?\n42:8 Nuaeng pe, buat hamu ma di hamu pitu lombu tombur dohot pitu birubiru tunggal, jala laho ma hamu manopot naposongku si Job, asa dipelehon hamu sada pelean situtungon manguras hamu, jala ditangiangkon naposongku si Jobi hamu. Jadi tataponku ma ibana, gabe ndang bahenonku tu hamu hombar tu haotoon binahenmuna i, ai ndang hata sintong dipaboa hamu taringot tu Ahu, songon na pinaboa ni naposongku si Jobi.\n42:9 Dung i laho ma si Elipas sian Teman dohot si Bildad sian Sua dohot si Sopar sian Naema, jala dibahen nasida ma hombar tu hata ni Jahowa tu nasida. Jadi marpamuati ma roha ni Jahowa ala si Job. III\n42:10 Dung i humosing ma dibahen Jahowa parsorion ni si Job, uju na martangiang ibana mangondihon alealena, jala nasa arta na di si Job na jolo silompit dua ditambai Jahowa.\n42:11 Dung i ro be ma sude hahaanggina dohot angka ibotona ro di sude donganna magodang manopot ibana, laos mangan sagusagu rap dohot ibana di bagasan jabuna, jala didok hata sipir ni tondina, huhut diapulapuli ibana taringot tu saluhut hinamago na pinaro ni Jahowa tu ibana, jala dilehon be tu ibana sakesita dohot tintin sere sada be.\n42:12 Dung i gumodang dipasupasu Jahowa si Job di ujungna sian na di mulana; ai sampulu opat ribu birubiruna, onom ribu untona, saribu pasang horbona, jala saribu halodena boruboru.\n42:13 Tubu muse pitu anakna dohot tolu boruna.\n42:14 Goar ni boruna sihahaan, i ma si Jemima, ia goar ni paidua si Kesia, ia goar ni paitolu si Keren-Hapuk.\n42:15 Dung i di sandok tano i ndang adong jumpang parompuan songon hinauli ni boru ni si Job i, jala dilehon amanasida tu nasida hauma bangunan di tongatonga ni angka ibotonasida.\n42:16 Dung i mangolu dope si Job i saratus opatpulu taonnari, gabe sanga dope diida pahompuna dohot ninina pola opat sundut.\n42:17 Dung i mate sarimatua ma si Job i jala mahap rohana di hangoluan on.


I Raja-raja 16 | Alkitab TOBA\n← I Raja-raja 17\nI Raja-raja 15 →\n16:1 Alai ro ma hata ni Jahowa tu si Jehu, anak ni si Hanani palumba si Baesa songon on:\n16:2 Ala naung hupatimbul ho sian orbuk jala hupabangkit ho gabe partogi ni bangsongku Israel, hape diihutihut ho do dalan ni si Jerobeam dohot mangela bangsongku Israel mardosa, asa pahehe murukku marhite sian dosanasida.\n16:3 Ida ma, ripur ma bahenonku si Baesa dohot pinomparna, bahenonku tahe tu pinomparmu, suang songon tu pinompar ni si Jerobeam, anak ni si Nebat.\n16:4 Manang ise na mate sian si Baesa di bagasan huta, ingkon suda panganon ni panangga, jala manang ise na mate di ladang, ingkon suda parguton ni pidong na martongatonga langit.\n16:5 Jamita na tinggal i dope sian si Baesa dohot na binahenna ro di huasona, nda tarsurat do i di bagasan buku jamita ni angka raja sian Israel?\n16:6 Dung i monding ma si Baesa gabe top dohot angka ompuna, jala tartanom di Tirza, jadi si Ela anakna i bangkit raja singkatna.\n16:7 Alai songgop pe hata ni Jahowa nilumbahon ni panurirang Jehu hian, anak ni si Hanani, tu si Baesa dohot tu pinomparna i, ala saluhut hajahaton na niulana maradophon Jahowa, pahehe murukna marhite sian pambahenan ni tanganna, gabe tudos ibana tu pinompar ni si Jerobeam dohot ala naung binununa ibana.\n16:8 Tole paduapuluonomtaonhon dung raja si Asa di Juda, bangkit raja ma si Ela, anak ni si Baesa, gumomgom Israel di Tirza dua taon lelengna.\n16:9 Dung i marbulan ma naposona si Simri, induk ni satonga huretana mangalo ibana, tongon ibana di Tirza minum anggur, pola mabuk di jabu ni si Arza, siramoti bagas ni rajai di Tirza.\n16:10 Dung i masuk ma si Simri laos dibunu ibana mate paduapulupitutaonhon dung raja si Asa di Juda, jala si Simri bangkit raja singkatna.\n16:11 Jadi dung bangkit raja ibana, sanga juguk di atas habangsana, didokkon ma bunuon sandok pinompar ni si Baesa, ndang teba dibahen nanggo sada baoa, ro di tuturna dohot alealena.\n16:12 Tung siap do dibahen si Simri sandok pinompar ni si Baesa, hombar tu hata ni Jahowa, na nilumbahonna hian tu si Baesa marhite sian panurirang Jehu.\n16:13 Ala saluhut dosa ni si Baesa dohot ala dosa ni si Ela, anakna i na niulana sandiri dohot mangela Israel mardosa pahehe muruk ni Jahowa, Debata ni Israel, marhite sian ganaganaannasida.\n16:14 Jamita na tinggal i dope sian si Ela dohot sude na binahenna, nda tarsurat do i di buku jamita ni angka raja sian Israel?\n16:15 Tole paduapulupitutaonhon dung raja si Asa di Juda bangkit raja ma si Simri pitu ari lelengna di Tirza; alai anggo angka parangan i martungkum huta Gibeton do, na masuk tu halak Palistim.\n16:16 Jadi dung tarbege barita i tu parangan angka na di parsaroan i: Naung mambahen parbulanan si Simri, nunga pola mate rajai dibunu, jadi sandok parangan ni Israel pabangkithon sadarina i si Omri, partogi ni angka parangan bahen raja gumomgom Israel di parsaroan i.\n16:17 Dung i nangkok ma si Omri rap dohot sandok Israel sian Gibeton laho martungkum Tirza.\n16:18 Alai dung diida si Simri naung patu huta i, masuk ma ibana tu parhalan ni bagas ni rajai, laos ibana sandiri mamosokkon bagas ni rajai di atasna, gabe mate.\n16:19 Ala dosana sandiri, na niulahonna i sogo ni roha ni Jahowa laho mangihutihut dalan ni si Jerobeam dohot maniru dosana na niulahonna mangela dohot Israel mardosa.\n16:20 Jamita na tinggal i dope sian si Simri dohot parbulanan na binahenna i, nda tarsurat do i di bagasan buku jamita ni angka raja sian Israel?\n16:21 Mardua rongkanan bangso Israel uju i; na satonga bangso i mangihuthon tu si Tibni, anak ni si Ginat parajahon ibana, na satonganari mangihuthon tu si Omri.\n16:22 Alai ditaluhon bangso na mangihuthon tu si Omri do bangso na mangihuthon si Tibni, anak ni si Ginat; mate ma ia si Tibni, jadi si Omri bangkit raja.\n16:23 Patolupulusadataonhon dung raja si Asa di Juda, bangkit raja ma si Omri gumomgom Israel sampulu dua taon lelengna, onom taon lelengna ibana mangarajai anggo di Tirza.\n16:24 Dung i dituhor ma dolok Samaria sian si Semer mararga dua talenta perak, jala dipungka sada huta di atas dolok i, dibahen ma goar ni huta na pinungkana i Samaria mangihuthon goar ni si Semer, tuan nampuna dolok i hian.\n16:25 Dung i diulahon si Omri ma sogo ni roha ni Jahowa, jumahat tahe ibana sian saluhut jolma angka na jumolo sian ibana.\n16:26 Diihutihut ibana huhut saluhut dalan ni si Jerobeam, anak ni si Nebat dohot dosana angka na binahenna i mangela Israel mardosa, asa pahehe muruk ni Jahowa, Debata ni Israel marhite sian ganaganaannasida i.\n16:27 Jamita na tinggal i dope sian si Omri, na binahenna dohot habeguon na niulana, nda tarsurat do i di buku jamita ni angka raja sian Israel?\n16:28 Dung i monding ma si Omri gabe top dohot angka ompuna, jala tartanom di Samaria, jadi si Ahab, anakna i, bangkit raja singkatna.\n16:29 Patolupuluualutaonhon dung raja si Asa di Juda, bangkit raja ma si Ahab, anak ni si Omri, gumomgom Israel di Samaria duapulu dua taon lelengna.\n16:30 Dung i diulahon si Ahab, anak ni si Omri ma sogo ni roha ni Jahowa, gumodang sian saluhut jolma angka na jumolo sian ibana.\n16:31 Hira na maotikku dope di rohana na niihutihutna angka dosa ni si Jerobeam, anak ni si Nebat. Lam dibuat dope si Izebel, boru ni si Etbaal, raja ni halak Sidon, bahen jolmana; laho ibana huhut mangoloi Baal dohot marsomba tusi.\n16:32 Dung i dipajongjong ma sada langgatan di Baal, di bagasan joro ni Baal, na pinaulina di Samaria.\n16:33 Dipungka si Ahab huhut sada sombaon Asera, asa gumodang do dibahen si Ahab pahehe muruk ni Jahowa, Debata ni Israel, sian saluhut raja ni Israel angka na jumolo sian ibana.\n16:34 Di angka arina ro si Hiel sian Betel mangulahi paulihon huta Jeriko. Mate si Abiram, anak buhabajuna laho mambahen ojahanna; mate si Segub, anakna siampudan laho umpajokkon pargumbanganna, hombar tu hata ni Jahowa, naung nilumbahonna hian marhite sian si Josua, anak ni si Nun.


I Musa 28 | Alkitab TOBA\n← I Musa 29\nI Musa 27 →\n28:1 Dung i dijou si Isak ma si Jakkob, jala dipasupasu ibana, didok ma manonai ibana: Unang buat sian angka boru Kanaan bahen jolmam.\n28:2 Borhat ma ho laho tu Padang-Aram, tu jabu ni si Betuel, ama ni inam, sian i ma buat bahen jolmam, sian angka boru ni si Laban, iboto ni inam.\n28:3 Sai gabe ma ho jala torop dipasupasu Debata na sun hinagogo i, asa torop bangso marompu tu ho.\n28:4 Sai dilehon ma tu ho dohot tu pinomparmu pasupasu na tu si Abraham i, asa ho manean tano paisolatanmu, na nilehon ni Debata tu si Abraham i.\n28:5 Jadi diparbohat si Isak ma si Jakkob i, asa laho ibana tu Padang-Aram, tu si Laban, anak ni si Betuel, halak Ram i, iboto ni si Rebekka, ina ni si Jakkob dohot si Esau.\n28:6 Jadi dung diida si Esau, naung dipasupasu si Isak si Jakkob i, jala dipaborhat ibana tu Padang-Aram, mangalap jolmana sian i, jala na nioraanna i, di na pinasupasuna i ibana, mambuat sian boru Kanaan, bahen jolmana.\n28:7 Jala naung ditangihon si Jakkob hata ni amana dohot inana laho tu Padang-Aram.\n28:8 Diida si Esau huhut sogo do roha ni si Isak, amana i mida boru Kanaan.\n28:9 Jadi laho ma si Esau tumopot si Ismael, jala dibuat si Mahalat, boru ni si Ismael, anak ni si Abraham, iboto ni si Nabaiot bahen jolmana, imbang ni angka jolmana hian.\n28:10 Alai borhat do anggo si Jakkob sian Berseba laho tu Haran.\n28:11 Jadi tolhas ma ibana tu sada parbornginan, gabe marborngin ibana disi, ai nunga mate mata ni ari. Dung i dipambuat ma angka batu na disini bahen halang ni uluna, laos modom ibana disi.\n28:12 Dung i marnipi ma ibana, diida ma sada tangga, na pinagohon tu tano, tolhas ro di langit ia ujungna, jadi ida ma, sai marnaek mijur sian i angka surusuruan ni Debata.\n28:13 Jongjong di ginjangna anggo Jahowa, jala ninna do: Ahu do Jahowa, Debata ni ompum si Abraham dohot Debata ni si Isak, ia tano pinodomanmon lehononku ma tu ho dohot tu pinomparmu.\n28:14 Jala sobokkon orbuk ni tano on sogot torop ni pinomparmu, jala angka rarat ma hamu tu hasundutan dohot tu habinsaran dohot tu utara dohot tu dangsina, jala dapotan pasupasu sogot nasa marga na di tano on marhitehite ho do pinomparmi.\n28:15 Ida ma, sai dongananku jala ramotanku do ho manang tu dia pe ho mangalangka, jala togihononku do ho mulak tu tano on; ai ndang tadingkononku ho, nda jolo sahat hubahen na huparbaga i tu ho.\n28:16 Dung i tarsunggul ma si Jakkob sian na modom i, jadi didok ma: Inganan ni Jahowa do on hape, so pamotoanku.\n28:17 Jadi mabiar ma ibana, ninna ma: Na songkal situtu do inganan on, ndang tarbahen so on bagas ni Debata, jala baba pintu ni langit.\n28:18 Dung i hehe ma si Jakkob sogot manogotna i, dibuat ma batu pinarhalanguluna i, jala dipajongjong bahen partinandaan, jala diusehon miak tu ginjangna.\n28:19 Dung i dibahen ma goar ni inganan i Betel (bagas ni Debata), Lus do goar ni huta i anggo na sai laon.\n28:20 Dung i marbagabaga ma si Jakkob, ninna do: Molo didongani jala diramoti Debata ahu di dalan na hudalani on, jala dilehon di ahu sagusagu sipanganon dohot ulos siporuloshononhon.\n28:21 Jala marsonangsonang ahu mulak ditogihon tu bagas ni damang, sai Jahowa ma Debatangku.\n28:22 Jala batu na hupajongjong on bahen partinandaan, i ma gabe bagas ni Debata, jala sude na nilehonmu tu ahu parsampuluonku ma i tu Ho.


1 Samuel 14 (TOBA)\n<< 1 Samuel 14 >>\nI. Hamonangan ni si Jonatan di Mikhmas maralohon halak Palistim 1-15. II. Hamonangan ni si Saul 16-23. III. Uari ni si Saul na tarsor i 24-31. IV. Jea hinorhonna tu bangso i dohot tu si Jonatan 32-46. V. Hamonangan ni si Saul. Pinompar ni si Saul 47-52\n1(I.) Dung i di na sadari i, ninna si Jonatan, anak ni si Saul, ma tu naposo siusung angka sinjatana: Beta hita taripar tu parsaroan ni halak Palistim na di bariba i; alai ndang dipaboa anggo tu amana.\n2Marsaro do ia si Saul i di ujung ni Gibea, di toru ni hau dalimo na di Migron, jala arga onom ratus halak donganna.\n3Ia si Ahia, anak ni si Ahitub, haha ni si Ikabod, anak ni si Pinehas, tubu ni si Eli, malim ni Jahowa di Silo, marpangkean epod; situan natorop i pe ndang parbinoto naung laho si Jonatan.\n4Alai diholangkolang ni jarungjung, hatariparan ni si Jonatan, naeng laho taripar tu parsaroan ni halak Palistim, adong do disi dua dolok batu paiparipar be, goar ni na sada Bozez, goar ni na sadanari Sene.\n5Ia dolok batu na sada bahen tiang tungkan utara, tondong ni Mikhmas, jala na sadanari tungkan dangsina, tondong ni Geba.\n6Jadi ninna si Jonatan ma tu naposo siusung sinjatana: Beta hita taripar tu parsaroan ni halak na marhulup i, anggiat ditolongi Jahowa hita; ai ndang maol anggo di Jahowa manumpak marhite sian na torop, manang sian na otik.\n7Jadi ninna siusung sinjatana ma tu ibana: Bahen ma guru lomo ni roham! Ida ma, sai donganmu do ahu, manang dompak dia lomo ni roham.\n8Dung i ninna si Jonatan ma: Ida ma, taripar ma hita tu halahan, paandarhon hita tu nasida.\n9Molo tung songon on dohononnasida tu hita; paima hamu ma hami disi, jadi ngongong ma hita di hajongjonganta on, jala unang nangkok hita mandapothon nasida.\n10Alai molo tung didok nasida songon on: Sai nangkok ma hamu mandapothon hami, nangkok ma hita tutu, ia nunga sahat nasida tu tanganta dilehon Jahowa, i ma gabe partinandaan di hita.\n11Jadi dung mullop nasida na dua tu parsaroan ni halak Palistim, gabe didok halak Palistim ma: Ida ma, nunga rungkar halak Heber sian angka liang partabuniannasida na sai laon.\n12Dung i joujou ma angka baoa di parsaroan i tu si Jonatan dohot tu siusung sinjatana, angka ninna ma: Nangkok ma hamu mandapothon hami, asa tung hupabotohon hami hata i tu hamu! Jadi ninna si Jonatan ma tu siusung sinjatana: Ihuthon ma ahu nangkok, ai nunga dilehon Jahowa nasida tu tangan ni Israel.\n13Jadi diparsinggorikkon si Jonatan ma tanganna dohot patna tu ginjang, jala diihuthon siusung sinjatana ibana; jadi marragean ma musu i di jolo ni si Jonatan, jala siusung sinjatana mambunu i sian pudina.\n14Jadi di na tongtang parjolo si Jonatan, dohot siusung sinjatana, mate musu i arga duapulu halak, hirahira satonga parmasan boni tano hamateannai.\n15Jadi masa ma hagodoron di parsaroan, di ladang dohot di sandok situan natorop i, tole isi ni benteng i dohot parbajo rap godoron nasida, angka hitir be do isi ni tano i, laos gabe hagodoron sian Debata do i.\n16(II.) Dung i manatapnatap ma angka parjaga dongan ni si Saul di Gibea-Benjamin, gabe diida ma, pasimpar pasebut do angka na guntur i.\n17Dung i ninna si Saul ma tu situan natorop, angka na rap dohot ibana: Ua bilangi jala patangkas hamu, manang ise hita on na laho; jadi dibilangi nasida, gabe ida ma, ndang disi si Jonatan dohot siusung sinjatana i.\n18Dung i ninna si Saul ma tu si Ahia: Boan tuson poti ni Debata, ai di tongatonga ni halak Israel do uju i poti ni Debata.\n19Jadi uju mangkatai dope si Saul dohot malim i, lam tu gandana ma hagunturon di parsaroan ni halak Palistim. Dung i ninna si Saul ma tu malim i: Patait ma tanganmu!\n20Dung i martoletole ma si Saul dohot sandok bangso donganna i, gabe sahat ma nasida tu tongtangan; hape ida ma, masitallik donganna be do nasida disi, tung hagunturon na bolon situtu do.\n21Halak Heber pe, dongan ni halak Palistim na sai laon, angka na nangkok rap dohot nasida tu parsaroan humaliang, nasida pe gabe dongan ni Israel, angka na rap dohot si Saul dohot si Jonatan hian.\n22Jala sude halak Israel, angka na martabuni di dolok Epraim, dung dibege barita i naung maporus halak Palistim, dohot ma nasida porang mangeak musu i.\n23Jadi ditumpak Jahowa ma Israel sadarina i, jala taripar ma angka na martongtang i sahat ro di Bethapen.\n24(III.) Dung i mansai maheu ma halak Israel sadarina i. Alai dipatolon si Saul do bangso i, ninna do: Marjea ma manang ise na mangan sagusagu sahat ro di bodari, asa martubol ahu tu musungku! Jadi ndang apus sipanganon tu sandok bangso i.\n25Jadi sahat ma sandok isi ni tano i tu tombak, gabe rarak situak ni loba di sisik ni ladang i.\n26Jadi dung sahat bangso i tu tombak, gabe ida ma, mabaor ma situak ni loba i, alai ndang adong na hum mambahen tanganna tu pamanganna, ai mabiar do bangso i mida uari.\n27Alai anggo si Jonatan, ndang dibege barita na pinatolon ni amana situan natorop i, gabe ditullukkon ujung ni tungkot na di tanganna i tu bagasan sarang ni loba, laos dibahen tanganna tu pamanganna, gabe sihar ma panailina.\n28Dung i ninna na sahalak sian bangso i ma songon on: Gogo situtu do amanta patolonhon situan natorop i, pola didok: Marjea ma manang ise na manganhon sagusagu sadarion. Jadi mandate ma bangso i.\n29Dung i ninna si Jonatan ma: Marhinamago do tano i binahen ni damang; ua ida hamu sihar ni panailingku, dung hudai otik situak ni loba on.\n30Muba do siharna tagamon, tung sura mangan bangso i sadarion sian tabantaban na dapotsa sian musuna i, muba dohot panimbukbuk ni hamonangon tagamon dompak halak Palistim.\n31Jadi ditaluhon nasida ma sadarina i halak Palistim olat ni Mikhmas sahat ro di Aiyalon, alai mansai mandate do anggo situan natorop i.\n32(IV.) Dung i marsiraup ma bangso i tu tabantaban i, jala dibuat nasida birubiru dohot lombu dohot angka anak ni lombu, laos dipotongi manangkas di tano i, jala dipapangani rap dohot mudar.\n33Dung i adong ma na paboahon tu si Saul; ida ma, nunga mardosa bangso i dompak Jahowa, ala dipangan juhut mardongan mudar. Jadi ninna si Saul ma: Na mangalaosi patik do hamu; gulang hamu ma nuaeng sada batu na bolon tu ahu.\n34Angkupni didok si Saul: Marserak ma hamu tu tongatonga ni bangso i, jala dok hamu tu nasida: Masiboan lombuna dohot birubiruna ma nasida tu ahu, jala potongi hamu dison, asa mangan hamu, jala unang mardosa hamu dompak Jahowa ala manganhon juhut mardongan mudar. Jadi sandok bangso i masitogu lombuna be bornginna i, jala dipotongi disi.\n35Dung i dipajok si Saul ma langgatan sada di Jahowa, i ma langgatan parjolo pinajokna i di Jahowa.\n36Dung i ninna si Saul ma: Beta hita tuat mangeak halak Palistim bornginna i, jala mamupusi nasida sahat ro di torang ni ari, jala unang tatebahon sian nasida nanggo sahalak. Jadi ninna nasida ma: Bahen ma sandok guru lomo ni roham. Alai ninna malim i ma: Jumonok ma hita dison tu Debata!\n37Jadi disungkunhon si Saul ma tu Debata: Na jadi do ahu tuat mangalele halak Palistim? Pasahatonmu do nasida tu tangan ni Israel? Alai ndang dialusi Debata ibana sadarina i.\n38Dung i ninna si Saul ma: Ro be ma tuson sude induk ni bangso i, asa diboto jala diida hamu, manang binahen ni aha masa dosa i sadarion.\n39Ai songon sintongna mangolu Jahowa, naung mangalehon tua tu Israel, nang pe di si Jonatan anakki jumpang dosa i, ingkon marutang hosa ibana, jadi ndang adong manang ise pe sian sandok bangso i mangalusi ibana.\n40Dung i ninna si Saul ma tu sandok Israel: Bahir ma hamu di na sambariba, ianggo ahu dohot si Jonatan, anakki di na sambariba. Jadi ninna bangso i ma tu si Saul: Lomo ni roham ma bahen.\n41Jadi ninna si Saul ma tu Jahowa, Debata ni Israel: Hajongjonghon ma hasintongan! Jadi hona ma si Jonatan dohot si Saul, lias ma anggo bangso i.\n42Dung i ninna si Saul ma: Dabu hamu muse rujiruji taringot tu ahu dohot taringot tu si Jonatan anakki! Jadi hona ma si Jonatan.\n43Dung i ninna si Saul ma tu si Jonatan: Sai paboa ma tu ahu manang aha na binahenmi! Jadi dipaboa si Jonatan ma tu ibana, ninna do: Ala na hudai otik situak ni loba marhitehite ujung ni tungkot na di tanganku; ida ma, tung patut ma ahu mate?\n44Jadi ninna si Saul ma: Songon i do bahenon ni Debata tu ahu, jala patambaonna dope, ingkon marutang hosa do ho, ale Jonatan!\n45Alai ninna situan natorop i ma tu si Saul: Tung mate ma si Jonatan, na mambahen hatuaon godang sisongon i di Israel? Dao ma i! Songon sintongna mangolu Jahowa, ndang jadi marurus obuk ni uluna nanggo sada tu tano, ai mardonganhon Debata do ibana mangulahoni sadarion! Jadi bangso i nama paluahon si Jonatan umbahen so mate.\n46Dung i nangkok ma si Saul sian na mangalele halak Palistim, mulak tu ingananna be nang halak Palistim.\n47(V.) Jadi olat ni dung pampe harajaon tu si Saul gumomgom Israel, sai marmusu do ibana dompak saluhut musuna humaliang, dompak Moab dohot dompak halak Amon, dompak Edom dohot dompak angka raja sian Zoba, dohot dompak halak Palistim; manang dompak dia pe ditulus, sai na marantu do ibana.\n48Muba huhut gomosna papatu halak Amalek, gabe dipalua Israel sian tangan ni halak na mamupusi nasida na sai laon.\n49Ianggo angka anak ni si Saul, on do: Si Jonatan, si Ispi dohot si Malkisua; ia goar ni boruna na dua i: Goar ni buhabajuna si Merab, jala goar ni siampudan i: Si Mikhal.\n50Ia goar ni jolma ni si Saul: Si Ahinoam do, boru ni si Ahimas; ia goar ni partogi ni paranganna si Abner, anak ni si Ner, amanguda ni si Saul.\n51Ai si Kis, ama ni si Saul dohot si Ner, ama ni si Abner, rap anak ni si Abiel do.\n52Alai sai musu tihus do dompak halak Palistim saleleng mangolu si Saul; dibahen i dipapungupungu si Saul do tu lambungna luhut halak na begu dohot ulubalang, angka na niidana.


Ulaon ni Apostel 9 — PERPUSTAKAAN ONLINE Joujou Paboahon\nSi Saulus di pardalanan laho tu Damaskus (1-9)\nSi Ananias disuru mangurupi si Saulus (10-19a)\nSi Saulus paboahon taringot tu Jesus di Damaskus (19b-25)\nLaho si Saulus tu Jerusalem (26-31)\nSi Petrus pamalumhon si Eneas (32-35)\nSi Dorkas na burju dipahehe (36-43)\nUlaon ni Apostel 9:2\nUlaon ni Apostel 9:14\nUlaon ni Apostel 9:15\n6/2016, hlm. 4\nUlaon ni Apostel 9:20\nUlaon ni Apostel 9:21\nUlaon ni Apostel 9:31\n7/2017, hlm. 10\nUlaon ni Apostel 9:36\nSi Dorkas do goarna di bahasa Junani jala di bahasa Aram si Tabita lapatanna “Ursa”.\nUlaon ni Apostel 9:1-43\n9 Alai sai tong dope diancam si Saulus angka sisean ni Tuan jala sai marsitutu do ibana naeng mambunu nasida. Alani i laho ma ibana tu sintua ni malim. 2 Dipangido ibana ma surat laho boanonna tu angka sinagoga* di Damaskus. Marhite i, molo adong jumpang ni ibana angka na mangihuthon Dalan ni Tuan i baoa manang borua, boi ma tangkuponna jala boanonna tu Jerusalem.\n3 Dung jonok ibana tu Damaskus, tingki di pardalanan dope, tompu ma ro sinondang sian langit tu humaliangna. 4 Dabu ma ibana tu tano jala dibege ma soara na mandok, “Saulus, Saulus, boasa dibahen ho na hansit tu ahu?” 5 Disungkun si Saulus ma, “Ise do ho Tuan?” Dialusi ibana ma, “Jesus do ahu, na pinaporsuk-porsukmi. 6 Alai hehe ma ho jala laho ma ho tu kota i. Disi pe dipaboa na ingkon siulahononmu.” 7 Gabe tarhatotong ma dongan sapardalanan ni si Saulus i. Ai dibege nasida do soara i, alai ndang adong diida nasida manang ise. 8 Dung i jongjong ma si Saulus, tingki dibungka ibana matana ndang boi be diida manang aha. Ditogu-togu angka donganna i ma ibana jala diboan tu Damaskus. 9 Tolu ari ma ibana ndang boi marnida. Saleleng tolu ari i, ndang mangan jala ndang minum ibana.\n10 Adong do di Damaskus sahalak sisean na margoar si Ananias. Marhite parnidaan, didok Tuan i ma tu ibana, “Ananias!” Dialusi ibana ma, “Dison do ahu Tuan.” 11 Ninna Tuan i ma tu ibana, “Hehe ma ho, laho ma ho tu jabu ni si Judas na di Dalan Lurus i. Lului ma disi na margoar si Saulus na sian Tarsus, ai martangiang do ibana saonari. 12 Jala marhite parnidaan, nunga diida ro sasahalak na margoar si Ananias laho mangampehon tanganna tu ibana asa boi marnida muse.” 13 Alai dialusi si Ananias ma, “Tuan, nunga godang na hubege taringot tu ibana dohot taringot tu hajahaton na binahenna tu angka na badiami di Jerusalem. 14 Jala dilehon malim kepala* do tu ibana huaso laho manangkup* sude na manjou goarmu di inganan on.” 15 Alai didok Tuan ma tu ibana, “Laho ma ho! Ai nunga hupillit ibana mamboan goarhu tu angka bangso, tu angka raja dohot tu halak Israel. 16 Ai tangkas ma patuduhononku tu ibana godang ni sitaononna alani goarhu.”\n17 Laho ma si Ananias jala masuk ma ibana tu jabu i. Diampehon ma tanganna tu si Saulus, ninna ma, “Saulus, dongan, Tuan Jesus na niidam di pardalanan tingki ro ho tuson, ibana do na manuru ahu asa boi ho marnida muse jala asa digohi tondi parbadia ho.” 18 Laos satongkin i, madabu ma na songon sisik ni dengke sian matana, gabe boi ma ibana marnida muse. Hehe ma ibana dung i tardidi. 19 Mangan ma ibana, gabe mulak ma muse gogona.\nManang na piga ari nai, tading do ibana rap dohot angka sisean na adong di Damaskus. 20 Dung i pintor dibaritahon ibana ma di angka sinagoga,* na Anak ni Debata do Jesus i. 21 Alai gabe longang ma roha ni sude halak na manangihon ibana, ninna ma, “Ai ndang ibana na mambahen marsitaonon halak na manjou goar ni Jesus di Jerusalem? Ai nda na laho manangkup nasida do ibana umbahen na ro tuson asa boi boanonna tu malim kepala?”* 22 Alai lam balga ma huaso ni si Saulus jala boi do tangkas dipatuduhon ibana, Jesus i do Kristus. Gabe ndang taralusi halak Jahudi na maringanan di Damaskus be hatoranganna i.\n23 Dung manang na piga ari, marpungu ma halak Jahudi mangalului dalan laho mambunu si Saulus. 24 Arian dohot borngin dijaga nasida ma harbangan laho mambunu ibana. Alai tarboto do sangkap ni nasida i tu si Saulus. 25 Tingki borngin, diboan angka sisean i ma ibana jala dipaturun sian tembok di bagasan karanjang.\n26 Dung sahat di Jerusalem, lomo do roha ni si Saulus naeng mandapothon angka sisean i. Alai mabiar do sude sisean i tu ibana, ai ndang porsea nasida naung gabe sisean ni Jesus ibana. 27 Dung i, ro ma si Barnabas mangurupi si Saulus jala diboan ma ibana tu angka apostel i. Dipatorang si Barnabas ma tu nasida naung diida si Saulus Tuan i di pardalanan jala naung mangkatai Tuan i tu ibana. Laos dipatorang do muse taringot tu habaranion ni si Saulus mangkatai di bagasan goar ni Jesus di Damaskus. 28 Dung i gabe sai rap ma si Saulus dohot nasida. Diihuthon ibana ma angka apostel i tingki didalani nasida Jerusalem jala ndang mabiar ibana mangkatai di bagasan goar ni Tuan i. 29 Mangkatai jala marsoal ma ibana dohot angka halak Jahudi na marbahasa Junani. Alai gabe naeng dibunu nasida ma ibana. 30 Dung diboto angka dongan sahaporseaon taringot tu na masa i, diboan nasida ma ibana tu Kaesarea jala dipaborhat ma ibana tu Tarsus.\n31 Manang na sadia leleng, lam dame jala lam togu ma sude huria di Judea, di Galilea, dohot di Samaria. Lam tamba ma godang ni sisean i, ai dihabiari nasida do Jahowa di parngoluon ni nasida jala diihuthon nasida do tudu-tudu ni tondi parbadia.\n32 Tingki didalani si Petrus sude luat i, didapothon ibana do muse angka na badia na maringanan di Lidda. 33 Pajumpang ma ibana disi dohot sahalak baoa na lumpu na margoar si Eneas naung ualu taon peak di podoman. 34 Didok si Petrus ma tu ibana, “Ale Eneas, malum ma ho bahenon ni Jesus Kristus. Jongjong ma ho, padenggan ma podomanmi.” Satongkin i jongjong ma ibana. 35 Sude do na maringanan di Lidda dohot di Saron mangida ibana, alani i gabe porsea ma nasida tu Tuan i.\n36 Di Joppe adong ma sahalak sisean na margoar si Tabita, molo diterjemahon lapatanna “Dorkas”.* Godang do angka na denggan diulahon ibana jala diurupi do angka na pogos. 37 Alai di tingki i, marsahit ma ibana laos mate. Dididi nasida ma bangkena jala dipeakkon ma di kamar parginjang. 38 Jonok do Lidda tu Joppe. Alani i tingki dibege angka sisean na di Joppe na di Lidda do si Petrus, disuru nasida ma dua halak sisean mandapothon ibana. Didok nasida ma tu si Petrus, “Hatop ma jolo ho ro tuson.” 39 Satongkin i, borhat ma si Petrus rap dohot nasida. Dung sahat, ditogihon nasida ma ibana tu kamar parginjang i. Sude ma angka ina na mabalu na disi mandapothon ibana huhut tumatangis, dipatuduhon nasida ma sude abit na binahen ni si Dorkas di nasida tingki mangolu dope ibana. 40 Disuru si Petrus ma kaluar nasida sude. Dung i marsinggang ma ibana huhut martangiang. Diida ibana ma dompak bangke i jala ninna ma, “O Tabita, hehe ma ho!” Dung i bungka ma matana, diida ma si Petrus jala hundul ma ibana. 41 Ditiop si Petrus ma tanganna, ditogu ma ibana asa jongjong. Dung i dijou si Petrus ma angka na badia dohot angka ina na mabalu i, laos dipatudu ma naung mulak mangolu si Dorkas. 42 Sar ma barita i tu sude luat di Joppe, gabe godang ma na porsea tu Tuan i. 43 Manang na piga ari nai, tading ma si Petrus di Joppe di jabu ni sahalak tukang kulit na margoar si Simon.


HEBER 13 - BIBLE & BUKU ENDE ONLINE\n13:1 Manongtong ma holong ni roha di dongan!\n13:2 Unang halanggushon hamu partamueon; ai marhite sian i hea do ditamuei halak angka surusuruan, so pamotoanna.\n13:3 Ingot hamu ma angka na tarhurung, songon na rap tarhurung; songon i angka na tumaon na porsuk, ai dohot do hamu di bagasan daging.\n13:4 Sangap ma pardongansaripeon di na saluhut, jala unang ramun parsaoran pardongansaripeon; ai uhumon ni Debata do angka parmainan dohot pangalangkup.\n13:5 Unang ma marholong ni roha di hepeng pangalahomuna; hasabamhon hamu ma na adong! Ibana sandiri do mandok: “Sandok na so tadingkononku do ho; sandok na so pasombuonku do ho!”\n13:6 Asa tung pos rohanta mandok: Tuhan i do pangurupi di ahu, ndang mabiar ahu; aha ma bahenon ni jolma tu ahu?\n13:7 Ingot hamu ma angka na manguluhon hamu, na paboahon hata ni Debata tu hamu; ujung ni pardalanannasida ma bereng hamu, jala tiru hamu ma haporseaonnasida!\n13:8 Ia Jesus Kristus, songon i nantoari, songon i sadari on, laos i do ro di salelenglelengna!\n13:9 Unang ma olo hamu elaelaon ni poda na ragam jala na lain! Ai patut do marhitehite asi ni roha gabe togu roha, ndada marhitehite parpanganon, na so marguna di angka na mangaradotisa.\n13:10 Adong do di hita langgatan; ndang marhuaso manganhon sian i angka na marhalado di undungundung i.\n13:11 Ai dibalian ni parsaroan i do ditutung sibuk ni angka dorbia, dung diboan sintua ni malim mudar i tu bagasan bilut na badia, ala ni dosa.\n13:12 Songon i do nang Jesus: Dibalian ni harbangan i do Ibana marsitaonon, asa diparbadiai bangso i marhitehite mudarna sandiri.\n13:13 Dibahen i, tadapothon ma Ibana tu balian ni parsaroan i, mamorsan haleaonna i!\n13:14 Ai ndang adong di hita dison huta na hot; alai dilului rohanta do na ro sogot.\n13:15 Marhitehite Ibana ma tapelehon tongtong tu Debata pelean pujipujian, i ma parbue ni bibir, angka na marhatopothon Goarna.\n13:16 Alai unang ma lupa hamu, mambahen na denggan dohot mangulahon asi ni roha; ai dihalomohon Debata do angka pelean na songon i.\n13:17 Tangihon hamu ma angka na manguluhon hamu jala oloi hamu ma nasida! Ai nasida do manjagai tondimuna, laos nasida do maralus sogot; naeng ma marlas ni roha nasida disi, unang mardongan hoihoi, ai ndang ulimuna i.\n13:18 Tangiangkon hamu ma hami! Ai pos do rohanami, na so pola solsolan ni panggora ni roha i hami, ala huringkoti hami marparange na denggan di na saluhut.\n13:19 Alai lam huapoi ma hamu mangulahon i, asa anggiat tumibu ahu dipatongon muse tu hamu.\n13:20 Alai Debata Sipardame i, na manogihon sian angka na mate Siparmahan bolon ni angka birubiru i, marhitehite mudar ni padan sisalelenglelengna i, i ma Tuhanta Jesus;\n13:21 Ibana ma patauhon hamu di nasa ulaon na denggan, mangulahon lomo ni rohana, ai dipatupa do di bagasan hamu na tau lomo ni rohana marhitehite Jesus Kristus! Di Ibana ma hasangapon i ro di salelenglelengna! Amen.\n13:22 Alai huapoi ma hamu, angka dongan, jangkon hamu ma si paingot i; ai jempek do husurathon tu hamu.\n13:23 Boto hamu ma, naung malua donganta, si Timoteus. Anggo tibu ibana ro, naeng rap hami marnida hamu.\n13:24 Dok hamu ma tabi tu saluhut gurumuna, nang tu angka na badia saluhutna! Manongos tabi do tu hamu angka dongan na sian Italia.\n13:25 Didongani asi ni roha i ma hamu saluhutna!


Hesekiel 40 | Alkitab TOBA\n← Hesekiel 41\nHesekiel 39 →\n40:1 Paduapululimataonhon dung tarbuang hami, di mula ni taon i, di ari sampulu ni bulan i, i ma pasampuluopattaonhon dung na tartaban huta i, apala di ari na sasada i songgop ma tu ahu tangan ni Jahowa, laos diboan ahu tusi.\n40:2 Di bagasan angka pangungkapon ni Debata tahe diboan ibana ahu tu tano Israel, jala dipaulon ahu tu atas ni sada dolok na timbo situtu, jala di atasna tarhinsat do songon sada huta na pinauli sambola tungkan dangsina.\n40:3 Tusi ma ahu diboan ibana, gabe ida ma, adong disi sada baoa, rupana songon rupa ni tombaga, jala tali hori sada di bagasan tanganna dohot tolong pangungkur, jala jongjong do ibana di bagasan pintu harbangan.\n40:4 Dung i ro ma hata ni baoa i tu ahu: Ale anak ni jolma, ida ma marhitehite matam, jala tangihon ma marhitehite pinggolmu, jala parateatehon ma saluhut na naeng pataridahononku tu ho, ai ala naeng pataridahononhon tu ho umbahen tarboan ho tuson; baritahon ma saluhut na niidam tu pinompar ni Israel.\n40:5 Jadi ida ma, adong sada parik sian ruar ni joro i tuk humaliang, jala di bagasan tangan ni baoa i do tolong pangungkur i, onom asta ganjangna, ganup saasta santopap, gabe disuhati ibana ma bohang ni parik ni joro i sada tolong pangungkur, timbona pe laos sada ungkuran do.\n40:6 Dung i ditopot ibana ma pintu harbangan i na tungkan habinsaran, jala dipanaek angka tanggana, jala diungkur lobulobu ni pintu harbangan i satolong pangungkur bidangna be, di ginjang dohot di toru.\n40:7 Jala ganup bilut parjagaan satolong pangungkur be unjurna dohot bohangna, jala holangholang ni angka bilut parjagaan i lima asta do, jala lobulobu ni pintu harbangan di lambung panisioan ni harbangan i niudut ro sian joro i satolong pangungkur do.\n40:8 Dung i disuhati ma panisioan ni harbangan i niudut ro sian joro i satolong pangungkur do.\n40:9 Disuhati muse dohot panisioan ni harbangan i ualu asta jala partungkoanna dua asta be, jala panisioan ni harbangan i niudut ro sian joro i.\n40:10 Jala tolu do angka bilut parjagaan ni panisioan i tungkan habinsaran angkup be, sisada ungkur do tolunsa; sisada ungkur huhut angka partungkoan i angkup be.\n40:11 Dung i disuhati ma ruak ni pintu harbangan i sampulu asta, jala timbo ni harbangan i sampulu tolu asta.\n40:12 Jala dalan di jolo ni angka bilut saasta do angkupangkup be, jala angka bilut parjagaan i onom asta do angkupangkup be.\n40:13 Disuhati muse harbangan i sian tarup ni bilut parjagaan na sada sahat tu tarup ni bilut na asing, duapulu lima asta ruakna, patondong be angka pintu i.\n40:14 Dibahen do huhut angka partungkoan onompulu asta ganjangna, jala hombarhon partungkoan i do alaman ni harbangan i tuk humaliang.\n40:15 Jala di jolo ni harbangan haroroan sahat rodi jolo ni panisioan ni harbangan parbagasan limapulu asta do.\n40:16 Jala marpandiloan na sompit do angka bilut parjagaan i, lohot di tiangna tungkan bagasan hombarhon harbangan i tuk humaliang, suang songon i di angka dorpi parholangan adong huhut angka pandiloan tuk humaliang tungkan bagasan, na niuhir do huhut tu tiang i gorgagorga ni hau harambir.\n40:17 Dung i diboan ibana ma ahu tu alaman apala parduru, gabe ida ma, adong disi angka bilut dohot pantar batu, na binahen di alaman i tuk humaliang, tolupulu angka bilut i di atas ni pantar batu manangkas.\n40:18 Jala pantar batu i di lambung ni angka harbangan mangihuthon unjur ni angka harbangan i, i ma pantar batu apala partoru.\n40:19 Dung i disuhati muse ruakna sian jolo harbangan partoru i sahat ro di alaman parbagasan i, sian ruar saratus asta tungkan habinsaran dohot tungkan utara.\n40:20 Alai anggo pintu harbangan na tungkan utara hombarhon alaman parduru i, unjurna dohot bohangna disuhati.\n40:21 Tole bilutna parjagaan na tolu i angkupangkup be dohot partungkoanna ro di panisioanna, suang songon pangungkuron di harbangan parjolo i, limapulu asta unjurna jala duapulu lima asta bohangna.\n40:22 Angka pandiloanna pe dohot panisioanna, partungkoanna ro di gorgagorgana harambir, suang songon pangungkuron di harbangan na tungkan habinsaran, jala pitu do anak ni tanggana laho tu ginjang, jala panisioanna di jolona.\n40:23 Jala pintu harbangan ni alaman parbagasan tondong ni pintu harbangan tungkan utara dohot tungkan habinsaran, gabe manuhati ibana sian harbangan na sada sahat tu harbangan na sadanari saratus asta do.\n40:24 Dung i ditogihon ibana ma ahu tu dalan tungkan dangsina, gabe ida ma, adong dope pintu harbangan sada tungkan dangsina, laos disuhati ibana ma angka tiangna dohot partungkoanna mangihuthon pangungkuron parjolo i.\n40:25 Marpandiloan do nang i jala marpanisioan tuk humaliang mangihuthon angka pandiloan parjolo i, limapulu asta unjurna, jala duapulu lima asta bohangna.\n40:26 Jala pitu anak ni tanggana laho tu ginjang, jala angka panisioanna di jolona, jala margorga harambir sada be sambariba di angka partungkoanna.\n40:27 Adong do huhut pintu harbangan sada laho tu alaman parbagasan i tungkan dangsina, laos manuhati ibana sian harbangan na sada sahat tu harbangan na sadanari tungkan dangsina saratus asta.\n40:28 Dung i ditogihon ibana muse ahu tu alaman parbagasan i mardalan sian harbangan pardangsina, jala disuhati harbangan pardangsina i mangihuthon ungkuran parjolo i.\n40:29 Tole angka bilutna parjagaan, tole angka tiangna dohot angka partungkoanna mangihuthon ungkuran parjolo i. Adong do huhut disi angka pandiloan di panisioanna tuk humaliang, limapulu asta unjurna jala duapulu lima asta bohangna.\n40:30 Jala angka panisioan tuk humaliang duapulu lima asta unjurna, jala lima asta bohangna.\n40:31 Jala angka panisioanna hombarhon alaman parduru i, jala margorga harambir do angka tiangna, jala ualu anak ni tanggana laho tu ginjang.\n40:32 Dung i ditogihon ibana muse ahu tu alaman parbagasan i tungkan habinsaran jala disuhati pintu harbangan i mangihuthon ungkuran parjolo i.\n40:33 Tole angka bilutna parjagaan dohot angka tiangna dohot angka panisioanna mangihuthon ungkuran parjolo i. Marpandiloan huhut angka panisioanna tuk humaliang, limapulu asta unjurna jala duapulu lima asta bohangna.\n40:34 Jala panisioanna hombarhon alaman parduru i, jala margorga harambir di angka partungkoanna angkupangkup be, jala ualu anak ni tanggana laho tu ginjang.\n40:35 Dung i diboan ibana ahu tu pintu harbangan tungkan utara, laos disuhati mangihuthon ungkuran parjolo i.\n40:36 Tole angka bilutna parjagaan ro di tiangna dohot angka panisioanna, jala marpandiloan do i tuk humaliang, limapulu asta unjurna jala duapulu lima asta bohangna.\n40:37 Jala angka tiangna hombarhon alaman parduru i huhut margorga harambir di angka partungkoanna angkupangkup be, jala ualu anak ni tanggana laho tu ginjang.\n40:38 Jala adong sada bilut ro di pintuna hombarhon angka tiang ni angka pintu harbangan i, disi do burionna sogot pelean situtungon.\n40:39 Jala di panisioan ni pintu harbangan i adong dua meja angkupangkup be, disi do seaton sogot angka pelean situtungon dohot pardosaon dohot pelean parsalaan.\n40:40 Dung i di na sambariba tungkan ruar laho nangkok tu pintu harbangan tungkan utara adong dua meja, jala di na sambariba nari hombarhon panisioan ni harbangan i adong muse dua meja.\n40:41 Asa opat meja be di na sambariba hombarhon harbangan i, gabe ualu meja bahen paneatan ni pelean sogot.\n40:42 Tole muse na opat meja di pelean situtungon sian batu na nidakdak do, tonga dua asta be unjurna dohot bidangna jala saasta timbona, tusi do peakkononhon sogot ulaula angka sipangkeon laho maneat pelean situtungon dohot pelean sipotongon.\n40:43 Jala dua pasi, santopap be bidangna lohot di parik ni joro i tuk humaliang, jala di atas ni angka meja i do juhut pelean i.\n40:44 Jala sian ruar hombarhon harbangan parbagasan i do angka bilut ni parende di alaman parbagasan i, sarinte hombarhon harbangan sambariba tungkan utara, adop dangsina do nasida, rinte na sadanari hombarhon harbangan sambariba tungkan habinsaran adop utara do nasida.\n40:45 Dung i ro ma hatana tu ahu: Bilut on, na tungkan dangsina do di malim angka na mangaradoti ulaon di bagasan joro.\n40:46 Ianggo bilut na tungkan utara di malim angka na mangaradoti ulaon di langgatan; i ma angka anak ni si Sadok angka na jumonok, sian halak Lepi, tu Jahowa, marhalado di ibana.\n40:47 Dung i disuhati ibana ma alaman i: Saratus asta be unjurna dohot bohangna maropat suhi, jala langgatan i sonson di jolo ni joro i.\n40:48 Dung i diboan ibana ahu tu bagasan emper ni joro i, jala disuhati tiang ni emper i lima asta be angkupangkup, jala bohang ni harbangan i tolu asta be angkupangkup.\n40:49 Ianggo unjur ni emper i duapulu asta do, jala bohangna sampulu sada asta, jala martangga do laho tu ginjang, jala dua tiang na bolon hombarhon angka tiang na asing, sada be di na sambariba.


13 Asilomar Road, Laguna Niguel, CA, 92677 - Photos, Videos & More!\nNeighborhoodOcean Ranch ~ Collection\nBobbi Caves with First Team Real Estste.\n5/11/2018 Listed $2,495,000\n6/28/2018 1% - $2,475,000\nAssociation Amenities Maintenance Grounds, Pet Rules, Guard, Security\nDirections Enter from main gate at Golden Lantern and Bear Brand\nListing Agent Bobbi Caves - BRE#01309394\nListing Agent State License 01309394\nPrice Per Square Foot 562.37\nSubdivision Ocean Ranch ~ Collection (BCOR)\nSubdivision Name Ocean Ranch ~ Collection (BCOR)\nAppliances 6 Burner Stove, Barbecue, Built In Range, Continuous Clean Oven, Convection Oven, Dishwasher, Double Oven, Freezer, Garbage Disposal, Gas Oven, Gas Range, Gas Stove, Refrigerator\nInterior Features 2 Staircases, Balcony, Built-Ins, Cathedral-Vaulted Ceilings, Ceiling Fan, Crown Moldings, Granite Counters, High Ceilings (9 Feet+), Home Automation System, Open Floor Plan, Pantry, Recessed Lighting\nRoom Type Family Room, Formal Entry, Foyer, Great Room, Jack & Jill, Kitchen, Laundry, Living Room, Main Floor Bedroom, Master Bathroom, Master Bedroom, Master Suite, Separate Family Room, Walk-In Closet, Walk-In Pantry\nWindow Features Drapes/Curtains, Garden Window, Plantation Shutters, Screens\nLot Features 0-1 Unit/Acre, Front Yard, Lawn, Lot-Level/Flat, Park Nearby, Sprinklers Drip System\nI have a question about MLS#OC18107659 at 13 Asilomar Road\nI'd like to go see MLS#OC18107659 located at 13 Asilomar Road


1 Raja-raja 15 (TOBA)\nI. Si Abia raja di Juda 1-8. II. Si Asa, raja na daulat roha di Juda. Hamusuonna tu si Baesa dohot parjanjian pinungkana tu si Benhadad. Hamamate ni si Asa 9-24. III. Si Nadab dohot si Baesa, raja di Israel. Hariripur ni pinompar ni si Jerobeam 25-34.\n1(I.) Tole pasampuluualu taonhon dung raja si Jerobeam, anak ni si Nebat, bangkit raja ma si Abia di Juda.\n2Dung i tolu taon lelengna ibana mangarajai di Jerusalem; ia goar ni inana, i ma si Maaka, boru ni si Absalom.\n3Dung i marparange ibana di bagasan saluhut dosa ni amana, angka ma binahenna jumolo sian ibana, jala ndang sun daulat rohana tu Jahowa, Debatana, songon roha ni ompuna si Daud.\n4Alai ala ni si Daud dilehon Jahowa, Debatana i tu ibana sada palito di Jerusalem laho pabangkithon anakna dung salpu ibana, asa pahothon Jerusalem.\n5Ala diulahon si Daud na tigor di bagasan roha ni Jahowa, jala ndang dung sumurut ibana sian saluhut na tinonahonna tu ibana saleleng mangolu ibana, dungkon ni hata na tu si Uria, halak Het i.\n6Alai sai tangging do hamusuon di holangholang ni si Rehabeam dohot si Jerobeam saleleng mangolu be nasida.\n7Jamita na tinggal i dope sian si Abia dohot sude na binahenna i, nda tarsurat do i di bagasan buku jamita ni angka raja sian Juda? Alai sai tangging do anggo humusuon i di holangholang ni si Abia dohot si Jerobeam.\n8Dung i monding ma si Abia gabe top dohot angka ompuna, jala tartanom ibana, di bagasan huta ni si Daud. Dung i si Asa anakna i bangkit raja singkatna.\n9(II.) Paduapulutaonhon dung gabe raja sian Israel si Jerobeam, bangkit raja ma si Asa gumomgom Juda.\n10Jala opatpulu sada taon lelengna ibana mangarajai di Jerusalem. Ia goar ni inana, i ma Maaka, boru ni si Absalom.\n11Dung i diulahon si Asa ma na tigor di roha ni Jahowa, suang songon si Daud ompuna i.\n12Ai dipalaho ibana do baoa angka na marjolmahon baoa sian tano i, jala dipaholang saluhut ganaganaan na ronsam, angka na pinauli ni ompuna.\n13Dipaijur huhut inana si Maaka sian tohonanna raja, ala pinaulina sada ganaganaan di sombaon Asera. Dung i disiaphon si Asa ma ganaganaanna i jala ditutung do i martopihon sunge Kidron.\n14Alai ndang dipaholang anggo angka joro parsantian. Sai tong do nian marsihohot roha ni si Asa tu Jahowa saleleng mangolu ibana.\n15Diboan do huhut perak dohot sere dohot ulaula, angka na pinarbadiaan ni amana, pinarbadiaanna sandiri pe tu bagasan joro ni Jahowa.\n16Sai tangging do anggo hamusuon di holangholang ni si Asa dohot si Baesa, raja sian Israel, saleleng mangolu be nasida.\n17Ai nangkok do si Baesa, raja sian Israel, mandopang Juda, jala dipagonting huta Rama, asa unang tarbahen manang ise marmeang muli tumopot si Asa, raja sian Juda.\n18Dung i dibuat si Asa ma sandok perak dohot sere na tinggal i dope sian arta angka na di joro ni Jahowa, tole arta angka na di jabu ni rajai jala dipasahat do i tu angka naposona; dung i disuru raja Asa ma nasida manopot si Benhadad, anak ni si Tabrimon, tubu ni si Hesion, raja sian Ram, na maringan di Damaskus, ninna ma:\n19Tibu hian do hita marjanji, sian amanta be dope, dibahen i manongos silua perak dohot sere ma ahu tu ho; antong laho ma ho, tulakkon ma padanmu tu si Baesa, raja sian Israel, asa sumurut ibana sian ahu.\n20Dung i ditangihon si Benhadad ma hata ni raja Asa jala disuru angka partogi ni paranganna mandopang angka huta ni Israel, gabe dipapatu ma huta Iyon dohot Dan dohot Abel Betmaaka dohot sandok tano Kinerot ro di sandok tano Naptali.\n21Dung sahat barita i, dibege si Baesa, mansohot ma ibana pagonting Rama, laos tinggal di Tirza.\n22Dung i santi balatuk ma sandok Juda, didokkon raja Asa, ndang jadi malua nanggo sahalak, asa diusung nasida angka batu dohot hau sian Rama naung pinauli ni si Baesa, naeng pangkeon ni raja Asa do i pauli huta Geba dohot Mispa.\n23Jamita na tinggal i dope sian si Asa ro di sude huasona dohot na binahenna dohot huta angka na pinaulina, nda tarsurat do i di bagasan buku jamita ni angka raja sian Juda? Dung marhira matua ibana sarion ma patna duansa.\n24Dung i monding ma si Asa, gabe top dohot angka ompuna, jala tartanom di lambung ni angka ompuna di huta ni si Daud ompuna i. Dung i si Josapat, anakna i bangkit raja singkatna.\n25(III.) Alai si Nadab, anak ni si Jerobeam, bangkit raja di Israel paduataonhon dung raja si Asa di Juda, jala dua taon lelengna ibana mangarajai Israel.\n26Jala diulahon do sogo ni roha ni Jahowa, diihutihut tahe dalan ni amana dohot dosana mangela Israel mardosa.\n27Dung i marbulan ma si Baesa, anak ni si Ahia sian pinompar ni si Isasar, naeng mangalo ibana, laos dibunu si Baesa ibana di Gibeton na masuk tu halak Palistim, tongon uju si Nadab dohot sandok Israel martungkum huta Gibeton.\n28Jadi dibunu si Baesa ibana patolutaonhon dung si Asa raja di Juda, jala si Baesa bangkit raja singkatna.\n29Dung bangkit raja ibana, diripurhon ma sandok pinompar ni si Jerobeam, ndang teba nanggo sada na marhosa sian si Jerobeam dipasombu, tung diripurhon do pinomparna, hombar tu hata ni Jahowa naung nilumbahonna hian marhitehite naposona si Ahia sian Silo.\n30Ala ni dosa ni si Jerobeam angka na niulana sandiri huhut, ala na nielana i halak Israel mambahen dosa, marhite sian paminggilna pahehe muruk ni Jahowa, Debata ni Israel.\n31Jamita na tinggal i dope sian si Nadab dohot sude na binahenna, nda tarsurat do i di buku jamita ni angka raja sian Israel?\n32Sai tangging do anggo humusuon i di holangholang ni si Asa dohot si Baesa, raja sian Israel saleleng mangolu be nasida.\n33Patolutaonhon dung raja si Asa di Juda, bangkit raja ma si Baesa, anak ni si Ahia gumomgom sandok Israel di Tirza duapulu opat taon lelengna.\n34Jadi diulahon ibana ma sogo ni roha ni Jahowa mangihutihut dalan ni si Jerobeam dohot dosana sandiri huhut mangela Israel mardosa.


Pangungkapon 13 | Alkitab TOBA\n← Pangungkapon 14\nPangungkapon 12 →\nAugust 14, 2008 · 18:24\n13:1 Dung i huida ma ruar sian laut i sada binatang: Sampulu do tandukna, pitu uluna; diatas ni angka tandukna adong ma sampulu tumpal, jadi angka goar panginsahion do di angka uluna i.\n13:2 Suman tu babiat do binatang i huida, patna songon pat ni gompul, babana songon baba ni singa; jadi dilehon naga i ma tu ibana gogona nang habangsana dohot sahala godang.\n13:3 Dung i huida ma sian angka uluna sada naung hona tagil, sihamatehononna hian; hape gabe malum do bugangna hamatean i. Jadi longang ma liat portibi on paidaida binatang i.\n13:4 Gabe disomba nasida ma naga i, ala ibana mangalehon sahala tu binatang i; laos disomba ma binatang i, angka ninna ma: Ise ma tudos tu binatang i; ise tarbahen marmusu dompak ibana?\n13:5 Dung i dilehon ma tu ibana soara mangkatahon hata na balga dohot panginsahion, jala dilehon tu ibana huaso mangulahonsa leleng ni opatpulu dua bulan.\n13:6 Gabe dibungka ma pamanganna manginsahi Debata, manginsahi Goarna dohot jorona, ro di angka na maringanan di banua ginjang.\n13:7 Jadi dilehon ma tu ibana huaso, marmusu dompak angka na badia ro di na manaluhon nasida; laos dilehon tu ibana sahala manggomgomi saluhut marga dohot houm dohot hata dohot bangso.\n13:8 Sombaon ni saluhut pangisi ni tano on ma ibana, nasa na so tarsurat goarna olat ni haoojak ni hasiangan on di buku hangoluan ni Birubiru naung tarbunu i.\n13:9 Ganup na marpinggol, ditangihon ma!\n13:10 Nasa na martaban, ingkon tartaban do; nasa na mambunu dohot podang, ingkon mate bunuon ni podang! Disi ma jumpang habengeton dohot haporseaon ni angka na badia!\n13:11 Dung i huida ma binatang na asing ruar sian tano i: Dua do tandukna, songon tanduk ni birubiru; songon hata ni naga i do ia hatana.\n13:12 Diulahon do nasa huaso ni binatang na parjolo i di jolona. Disuru do tano i dohot pangisina sumomba binatang na parjolo i, nampuna bugang hamatean naung gabe malum i.\n13:13 Diula do tanda angka na balga, pola dipatuat do api sian langit tu tano di jolo ni jolma.\n13:14 Dililuhon do angka na maringanan di tano i hinorhon ni angka tanda, naung dilehon tu ibana, sipatupaonna di jolo ni binatang i, ai didokkon do angka na maringanan di tano i paulihon gombaran di binatang, naung mabugang najolo binahen ni podang, gabe mangolu.\n13:15 Laos dilehon do huaso tu ibana, mangalehon hosa tu gombaran ni binatang i, gabe marsoara do gombaran ni binatang i, jala mambahen mate nasa na so sumomba gombaran ni binatang i.\n13:16 Jadi disuru ma saluhutna, na metmet nang na magodang, na mora nang na pogos, anak mata nang hatoban, mambahen partinandaan tu tangannasida siamun manang tu pardompahannasida.\n13:17 Asa unang tarbahen halak manuhor manang manggadis, anggo so di ibana partinandaan i, i ma goar ni binatang i manang bilangan ni goarna.\n13:18 Dison do habisuhon! Dirajumi na marroha ma bilangan ni binatang i, ai bilangan ni jolma do i. Onomratus onompulu onom do bilangan i.


I MUSA 36 - BIBLE & BUKU ENDE ONLINE\n36:1 On ma angka pinompar ni si Esau, i ma si Edom.\n36:2 Dibuat si Esau ma angka jolmana sian boru Kanaan: Si Ada, boru ni si Elon, marga Het dohot si Aholibama, boru ni si Ana, pahompu ni si Zibeon, marga Hevi.\n36:3 Dohot si Basemat, boru ni si Ismael, iboto ni si Nabaiot.\n36:4 Dung i ditubuhon si Ada ma di si Esau si Elipas, ia si Basemat manubuhon si Reguel.\n36:5 Ditubuhon si Aholibama ma si Jehus, si Jalam dohot si Kora. I ma anak ni si Esau, angka na tubu di ibana di tano Kanaan.\n36:6 Dung i diboan si Esau ma angka jolmana, angka anakna dohot angka boruna dohot sude isi ni bagasna i ro di sude ugasanna dohot pinahanna dohot sinamotna, angka na sinamotsamotna i di tano Kanaan, gabe bungkas ibana tu sada tano paholangkon sian si Jakkob anggina i.\n36:7 Ai magodangku do sinamotnasida i, ianggo tung tampak nasida maringan, jala ndang tarparmudu tano paisolatanna i nasida, dibahen hinadeak ni pinahannasida.\n36:8 Jadi maringan di dolok Seir ia si Esau, i ma si Edom.\n36:9 On ma angka pinompar ni si Esau, ompu ni halak Edom di dolok Seir.\n36:10 On ma goar ni angka anak ni si Esau: Elipas, anak ni si Ada, jolma ni si Esau; Reguel, anak ni si Basemat, jolma ni si Esau.\n36:11 Ia angka anak ni si Elipas, on ma: Teman, Omar, Zepo, Gatam dohot si Kenas.\n36:12 Dohot do si Timna diparjolma si Elipas, anak ni si Esau i, gabe ditubuhon ma si Amalek di si Elipas. I ma angka anak ni si Ada, jolma ni si Esau.\n36:13 Alai angka anak ni si Reguel on do: Si Nahat, si Zerah, si Samma dohot si Missa. I ma angka anak ni si Basemat, jolma ni si Esau.\n36:14 Ia angka anak ni si Aholibama, boru ni si Ana, pahompu ni si Zibeon, jolma ni si Esau, angka na tinubuhonna di si Esau: Si Jehus, si Jalam dohot si Kora.\n36:15 On do angka induk sian angka anak ni si Esau. Sian angka anak ni si Elipas, buhabaju ni si Esau: Induk Teman, induk Omar, induk Zepo, induk Kenas.\n36:16 Induk Kora, induk Gatam, induk Amalek. I ma angka induk sian si Elipas di tano Edom, i ma angka anak ni si Ada.\n36:17 Jala on ma angka anak ni si Reguel, anak ni si Esau: Induk Nahat, induk Zerah, induk Samma, induk Missa. I ma angka induk sian si Reguel di tano Edom. I ma angka anak ni si Basemat, jolma ni si Esau.\n36:18 On ma angka anak ni si Aholibama, jolma ni si Esau: induk Jehus, induk Jalam, induk Kora. I ma angka induk sian Aholibama, boru ni si Ana, jolma ni si Esau i.\n36:19 I ma angka anak ni si Esau, jala i ma angka induknasida. Ibana ma Edom i.\n36:20 On ma angka anak ni si Seir, marga Hori, angka isi ni tano i hian: Si Lotan, si Sobal, si Zibeon, si Ana.\n36:21 Si Dison, si Ezer dohot si Disan. I ma angka induk ni halak Hori, angka anak ni si Seir ni tano Edom.\n36:22 Alai angka anak ni si Lotan, on do: Si Hori dohot si Heman; ia iboto ni si Lotan si Timna do.\n36:23 Jala on do angka anak ni si Sobal: Alpan, Manahat, Ebal, Sepo dohot si Onam.\n36:24 Ia angka anak ni si Zibeon, on do: Aia dohot Ana. I ma si Ana, na jumpangan angka mual aek rangat di halongonan, di na pinarmahanna i angka halode ni si Zibeon, amana i.\n36:25 Jala on do angka anak ni si Ana: Si Dison dohot si Aholibama, boru ni si Ana.\n36:26 Jala on do angka anak ni si Dison: Hemdan, Esban, Itran dohot Heran.\n36:27 Ia angka anak ni si Ezer on do: Bilhan, Sapan dohot Akan.\n36:28 Ia angka anak ni si Disan, on do: Us dohot Aran.\n36:29 I ma angka induk ni halak Hori: Induk Lotan, induk Sobal, induk Zibeon, induk Ana.\n36:30 Induk Dison, induk Ezer, induk Disan. I ma angka induk ni halak Hori, mangihuthon hainduhonnasida be di tano Seir.\n36:31 Jala on do angka raja, na mangarajai di tano Edom, tagan so adong dope raja na gumomgom halak Israel:\n36:32 Si Bela, anak ni si Beor gumomgom Edom, ia goar ni hutana Dinhaba.\n36:33 Jadi dung mate si Bela, bangkit raja singkatna si Jobab, anak ni si Zerah sian Bozra.\n36:34 Jadi dung mate si Jobab, bangkit raja singkatna si Husam sian tano ni halak Teman i.\n36:35 Jadi dung mate si Husam soluk ma mangarajai si Hadad, anak ni Bedad, na manaluhon halak Midian di ladang Midian ni halak Moab, ia goar ni hutana Apit.\n36:36 Jadi dung mate si Hadad, soluk ma raja singkatna si Samla sian huta Masreka.\n36:37 Jadi dung mate si Samla, soluk ma raja singkatna si Saul sian Rehobot, na martopihon batang aek i.\n36:38 Jadi dung mate si Saul, soluk ma raja singkatna si Baal-Hanan, anak ni si Akbor.\n36:39 Jadi dung mate si Baal-Hanan, anak ni si Akbor i, soluk ma raja singkatna si Hadad, ia goar ni hutana Pahu, ia goar ni jolmana Mehetabel, boru ni si Matret, tubu ni si Mezahap.\n36:40 Jala on do goar ni angka induk sian si Esau mangihuthon sundutnasida dohot inganannasida dohot goarnasida: induk Timna, induk Alpa, induk Jete.\n36:41 Induk Aholibama, induk Ela, induk Pinon.\n36:42 Induk Kenas, induk Teman, induk Mibzar.\n36:43 Induk Magdiel, induk Iram. I ma angka induk ni halak Edom mangihuthon inganannasida di tano ginomgomnasida i. I ma si Esau ompu ni halak Edom.


Act 24 | `SLL | STEP | Ena hamen haung ana hol pai muru wai sungure, Yuda ha maing oo singaba Ananaias ire, kene ongwo hobi tau ire, ha pene ongwo yal ta haang Tetalas ire dire, Sisaria ongwi. Pi nambawan gabman Piliks mongwo bani pire Pol ha hol ol tongwo ha i di tibi ol tongwi.\nYuda singaba hobi Pol ha hol ol tongwo ha\n1 Ena hamen haung ana hol pai muru wai sungure, Yuda ha maing oo singaba Ananaias ire, kene ongwo hobi tau ire, ha pene ongwo yal ta haang Tetalas ire dire, Sisaria ongwi. Pi nambawan gabman Piliks mongwo bani pire Pol ha hol ol tongwo ha i di tibi ol tongwi. 2 Tongure Tetalas aire ha di mere si tere yu dungwi, “Singaba Piliks yal waiye, ni nomani wai pare na kene wai onga mama moli uminga, kura talime ta u tibi homua. Krehaman ha hon i tibi olingere, na yalhobi nan ganbana bani u wai ongure mominua. 3 Tal yu onga ipire ganba holo holo i para weni wai pire gun e ni tominua. 4 Nin wine ole ha dire tal wai ongarai monia, na ha gobari diralga monanga nigi di pinania, obilga diralga piro. 5 Yal i kura talime moni i tibi olere, te na Yuda arihobi oona tabil tabil i ware sihonere ol gogo dal na tere, te ari Nasaret hong yal doling bongwo hobi yal i tani singaba mole kene ole kemilimua. 6 Na yalhobi ha maing oo ala pire ol kirime si na tongure, mu di pire a i siiwa. 7 Sire na yalhobi nan krehaman ha memini pangwo meri ha hol ol tenaminba, soldia kene ongwo yal Lisias ure dagi dire, na a poira sire yal i aule ire omua. 8 Pire ha di mere si tominga yali aule ire ni monga pire, ha hol onana po di na tomua. Di na tomia yal i ni sirin bol pingere, na yalhobi ha hol ol tere ominga meri nin maing di tibi olangwo ni grang bani piro.” 9 Dire Tetalas ha yu dungwo meri Yuda arihobi para are, “Owa, ha pangwo kara dimua” dungwi.\nPol Piliks mongwo bani pire di tibi olungwo ha\n10 Ena di wai sungure, nambawan gabman Pol ha dinangwo pirala dire yol engwi. Engure Pol yu dungwi, “Hamen haya me erin miki weni na arihobi na kene ol monia. Mongere omaga na ni maun bani na waga maing di tibi ol ni teralga wai piriwa. 11 Na mena i wa molere, haya God maa e terala dire Yerusalem pi pa diga hamen haung ana holo holo kebena sutani obil wai simua. 12 Simba, Yuda arihobi na hanangwo na kina God bling mining oo i kura bolabilga pamba, na hankungure ha maing oo ala ya, te ari u ku bongwo bani sihonere ol gogo dalalga hankimua. 13 Omaga yalhobi ha di mere si na tongwo i ha oun denangwo ta dikimia. 14 Ha di mere si na tongwo hobi ha tani weniga oun de pamia di tibi ol ni teralua. Sigare kunaminga hol tani weni yol e pir tere doling boliwa. Hol iwe, God kwiana moya krehaman ha di tongwo meri doling bole maa e tere, Yisas ha maing hasu pamua dungwo i, na a i si waiwa. Waiba, God hana togu yal ha di engwo hobi ire, kwiana moya Moses Lo krehaman ha di engwo i, ire dire, para bling i mu dire a i si waiwa. 15 Te God ari digan wai goli ongwo hobi hon uling yunangure, airamua dungwo yalhobiya, na kina nomani susu sikire pi tege ere mominua. 16 Molere hamen girungwo tangwo God maulung bani, te ari maulung bani nimni mole molgere, na nomani wai pama di piriwa. 17 Na Yerusalem aidole ganba bina holo holi me erin tau wa i oga ipire, emgi hon siina di memini ugiwe, moni ya, gal kul tau ana bangwo ire ure, gamnahobo tere te, God hau si ke terala dire oiwa. 18 Yu olere God kina u tani pire pege au kula pari wai molala dire, akun ole Yuda bling mining oo ala molga haung na hamua. Hanere ari miki weni na kina molgere, u howa ta di na tongwo hankimua. 19 Hankimba, Yuda ari tau Esia probins kepangwo hobi mu di na molga bani umua. Ungwo hobiwe, ni monga bani ure ha di mere si na tenangwo pamba. 20 Ena yalhobiya na kaunsil gumang bani aire mominga i tal ha oun denangwo di na tere ha hol ol na tename? 21 Homa na yalhobiya mongwo sina i mole yu gala dia, Ari gongwo hobi emgi God uling yunangure, hon airamua dungwo na pir tega ha i, tani yalhobi pungwo oun dongure ha hol ol na tom mo?” gala diga i ha tani i pamia, ha ta paikimua.”\n22 Ena nambawan gabman Piliks Yisas doling bongwo hol i para pimia, pire Yuda arihobi, “kwi mole han molo. Soldia kene ongwo yal Lisias unangwo ha i ebir sinaminua.” 23 Dire soldia, “Pol aule ire halabusi oo ala ole kene ol molo. Monanga yal i gamahobi hanere aki di tenangwo wai pamua” dungwi.\nPiliks Pol i halabusi olungure me erin su hani pangwo ha\n24 Ena habang tau wai sungure, Piliks eumbi Yuda al Drusila kina halabusi oo malgi ongwi. Pirere Pol wo dimia ure, Yisas Kraist ol wai ol na tongwo ha maing boling kul tomia, Piliks eumbi kina pir mongwi. 25 Momba, tal dime dire onaminio, ganulun dire tal gogo gogo olekinaminio, tal nigi dongwo ol waminga pring pai na tongwo i emgi God ha hol bir ol na tenangwo pamua” dungwi. Dimia Piliks kul bir pire, “Para dinia aidole po. Emgi hon gala dinaminga ure dinanga pinaminua” dungwi. 26 Dire moni na tenam mo? dire Pol haung haung wo ditere tere yasuri ha wai ole kwi ole ole mongwi.\n27 Moli ongure me erin su wai sungure Piliks aibing iwe, Posias Pestas maulung sungwi. Maulung sungure Yuda arihobi na hana ayuwo olama dire, Piliks Pol i halabusi olungure pai mongwi.


Ester 5 | Alkitab TOBA\nEster 4 →\nAugust 19, 2008 · 21:20\n5:1 Tole patoluarihon marpangkean harajaon ma si Ester jala jongjong di alaman parbagasan mardonokkon jabu ni rajai, tondong ni jabu ni rajai tahe, alai hundul di habangsa harajaonna i anggo rajai di bagasan jabu ni rajai, tondong ni pintu ni jabu i.\n5:2 Jadi dung diida rajai si Ester, jolma ni rajai, jongjong di alaman, lomo ma roha ni rajai marnida si Ester, laos disurdukkon rajai ma tu si Ester tungkot harajaon sere na di bagasan tanganna. Dung i dipajonok si Ester ma, laos dijama ma ujung ni tungkot harajaon i.\n5:3 Dung i ninna rajai ma tu nasida: Aha do na hurang di ho, ale Ester, jolma ni raja, jala aha do na pinangido ni roham? Sahat ro di satonga ni harajaon i ingkon lehonon do i tu ho.\n5:4 Alai ninna si Ester ma: Molo tung denggan di roha ni rajai, sai ro ma rajai rap dohot si Haman sadarion tu panggalangon na hupauli di ibana.\n5:5 Dung i ninna rajai ma: Haru silu ma dokkon hamu si Haman pasauthon hata ni si Ester! Jadi dung ro rajai dohot si Haman tu panggalangon, na pinadiri ni si Ester.\n5:6 Mangkuling ma rajai mandok tu si Ester, dung sombu rohana minum anggur: Aha do na pinangido ni roham, ingkon lehonon do i tu ho, jala aha do sihol ni roham ro di satonga ni harajaon i, ingkon pasauton do.\n5:7 Jadi ninna si Ester ma mangalusi: Pangidoanku dohot sihol ni rohangku on do:\n5:8 Molo asi roha ni rajai marnida ahu, jala molo denggan di roha ni rajai mangalehon pangidoanku dohot pasombu sihol ni rohangku, sai ro ma rajai rap dohot si Haman tu panggalangon na hupauli di nasida, jadi marsogot ma bahenonku hombar tu hata ni rajai.\n5:9 Dung i ruar ma si Haman di ari na sasada i marlas ni roha jala marhasonangan; alai dung diida si Haman si Mordahai di pintu ni tarrimas situtu ma si Haman mida si Mordahai.\n5:10 Alai ditiopi si Haman dirina, laos sahat ma ibana tu jabuna; dung i disuru ma mangalapi angka alealena dohot si Seres jolmana i.\n5:11 Dung i dipajojor si Haman ma tu nasida hamuliaon ni hamoraonna dohot hinadeak ni angka anakna, ro di sude pambahen ni rajai pasangap ibana, jala naung pinatimbona ibana gumodang sian angka induk dohot naposo ni rajai.\n5:12 Angkup ni didok si Haman: Ndang adong nanggo sahalak didokkon si Ester, jolma ni rajai ro tu panggalangon na pinaulina i, dongan ni rajai, dungkon ni ahu; nang marsogot sasada ahu do dijou mangan rap dohot rajai.\n5:13 Alai saluhutna i ndang tau pasombu rohangku, saleleng huida dope si Mordahai, halak Jahudi i, hundul di pintu ni jabu ni rajai.\n5:14 Dung i ro ma hata ni si Seres jolmana i dohot sude alealena mandok tu ibana: Ua pinajongjong nian sada tiang limapulu asta timbona, jala marsogotna i pinaboa tu rajai, asa targantung si Mordahai tusi, asa marlas ni roha ho ro rap dohot rajai tu panggalangon i. Jadi denggan ma hata i di roha ni si Haman, laos didokkon ma pajongjongon tiang i.


II KRONIKA 4 - BIBLE & BUKU ENDE ONLINE\n4:1 Dung i dibahen ma sada langgatan tombaga, duapulu asta unjurna, duapulu asta bohangna, jala sampulu asta timbona.\n4:2 Dibahen huhut sada tobat tuangan, sampulu asta sian topina na sada tu topina na sadanari, tingko humaliang, jala lima asta timbona, jala tolupulu asta ganjang ni tali lilitna humaliang.\n4:3 Jala di toru ni topina adong angka mutik ni bungabunga tuk humaliang sampulu kibung toropna di bagasan saasta humaliang tobat i; dua rinte mutik ni bungabunga i tartuang di panuanganna.\n4:4 Ojak do i di atas ni sampulu dua lombu, tolu uluna mandompakkon utara, tolu uluna mandompakkon pastima, tolu uluna dompak dangsina, jala tolu uluna dompak habinsaran, jala tobat i di atasna, jala ihur ni angka lombu i dompak bagasan do.\n4:5 Ia hapalna santopap do, jala topina hira topi ni panginuman, songon bunga pansur na mangerbang, siatsiat tolu ribu bat.\n4:6 Dibahen huhut sampulu tong pamurian, lima dibahen tu siamun jala lima tu hambirang bahen pamurian ni ulaula na pinangke tu pelean situtungon, asa dilusak tu bagasan; alai anggo tobat i bahen parburian ni angka malim do i.\n4:7 Dibahen huhut sampulu parpalitoan sere suman tu tiruan i, jala dibahen do i tu bagasan joro, lima tungkan siamun jala lima tungkan hambirang.\n4:8 Dibahen huhut sampulu meja jala dipajongjong tu bagasan joro i, suang songon bongka ondeng; lima tungkan siamun jala lima tungkan hambirang; dibahen huhut mangkuk pangurasan sian sere saratus toropna.\n4:9 Dibahen huhut alaman di angka malim dohot alaman godang, tole angka pintu laho tu alaman godang, jala dilampis pintu i duansa dohot tombaga.\n4:10 Ia tobat i dibahen do i tungkan siamun, dingkan habinsaran dompak dangsina.\n4:11 Angkup ni dibahen si Hiram do angka hudon, siuksiuk dohot mangkuk pangurasan. Jadi sun ma dibahen si Hiram sandok ulaon na niulana di raja Salomo tu joro ni Debata.\n4:12 Na dua tiang i ro di pinarninggor ni ulu angka na di atas ni tiang na dua i dohot taraoang na dua i bahen pangkuphupi na pinarninggor na dua i na di atas ni ulu ni tiang i.\n4:13 Tole muse na opat ratus parbue ni hau dalimo na lohot di taraoang i, duadua rinte parbue ni hau dalimo di sada taraoang bahen pangkuphupi ni na dua pinarninggor ni ulu di atas ni tiang na dua i.\n4:14 Dibahen muse angka rinti dohot angka hudon di atas ni angka rinti.\n4:15 Tole muse tobat i ro di na sampulu dua lombu na di toruna.\n4:16 Tole muse angka hudon, siuksiuk dohot garpu; saluhut ulaula na masuk tusi tahe dipandei si Hiram amana i di raja Salomo tu joro ni Jahowa sian tombaga mamolin do.\n4:17 Di tano tobing mardonokkon Jordan, didokkon rajai tuangon luhutna i di bagasan tuangan sian tano liat, di holangholang ni Sukot dohot Zaretan.\n4:18 Tung na mansai godang situtu sude ulaula angka na binahen ni si Salomo, pola ndang dapot dasingon borat ni tombaga i.\n4:19 Didokkon si Salomo huhut paulion sude ulaula angka na masuk tu joro ni Debata, tole langgatan sere dohot angka meja hapeahan ni sagusagu na marhadohoan.\n4:20 Tole muse angka parpalitoan rap dohot palitona sian sere na pita, asa pagalahonna di adopan ni partangiangan, songon uhumna hian.\n4:21 Tole muse bungabungana, angka palitona dohot gustingna sian sere na pita do i.\n4:22 Ro di angka raut, mangkuk pangurasan dohot saoan pardaupaan sian sere na pita do i; tole pintu ni joro i, angka hinsuhinsuna parbagasan na tungkan inganan na songkal sahali, nang hinsuhinsu ni bilut na badia, sian sere do.


Kisah Para Rasul 9 (TOBA)\nI. Hamumuba ni roha ni si Saulus 1-31. II. Dipamalum si Petrus si Eneas 32-35. III. Dipangolu si Tabita 36-43.\n1(I.) Alai sai tong dope diondamhon si Saulus asupasup dohot pamunuon dompak sisean ni Tuhan i.\n2Ditopot ma sintua ni malim i mangido surat mandapothon angka parguruan na di huta Damaskus, asa ihotanna jala boanonna tu Jerusalem baoa nang boruboru pe, nasa na jumpangsa angka na mangihuthon agama i.\n3Alai uju di tongandalan ibana, mardonokkon huta Damaskus, tompu ma sumillam sondang sian ginjang humaliang ibana.\n4Jadi tinggang ma ibana tu tano, dung i dibege ma soara na mandok tu ibana: Saulus, Saulus! Boasa leleanmu Ahu?\n5Alai didok ma: Ise do Ho, Tuhan? Jadi didok Ibana: Jesus do Ahu, na nileleanmi! (Susa ma ho manandahi turatura!)\n6Angka hitir jala tarhalomong ibana mandok: Dia ma bahenonku, Tuhan, dipangido roham? Hata ni Tuhan i tu ibana: Hehe ma ho, bongoti ma huta i; disi ma paboaon tu ho sibahenonmu.\n7Alai tarhatotong do anggo angka donganna sauduran i, ai dibege nasida do soara i, alai ndang diida manang ise.\n8Jadi hehe ma si Saulus sian tano i; alai dung diungkap matana, sandok ndang marnida be; laos ditiop nasida nama tanganna, manogu ibana tu huta Damaskus.\n9Asa tolu ari lelengna ndang marnida matana jala ndang mangan manang minum ibana.\n10Jadi adong ma di huta Damaskus i sada sisean na margoar Ananias; dipataridahon Tuhan i ma dirina tu ibana, didok ma: Ale Ananias! Dung i dialusi ma: Dison do ahu, Tuhan!\n11Jadi didok Tuhan i ma mandok ibana: Hehe ma ho, laho ma tu alaman na margoar sitigor; tu bagas ni si Juda i ma pausoi halak Tarsus na margoar Saulus, ai na martangiang do ibana.\n12Gabe diida ibana, bongot sada halak na margoar Ananias mangampehon tangan tu ibana, asa sumuang marnida.\n13Alai ninna si Ananias ma mangalusi: Ale Tuhan, nunga sian lan halak hubege taringot tu godang ni na jahat na binahen ni halak i di huta Jerusalem tu angka na badiami.\n14Dison pe marhuaso do ibana sian angka sintua ni malim i, mangihoti saluhutna na manjou Goarmu.\n15Alai didok Tuhan i ma tu ibana: Laho ma ho, ai hupillit do ibana ulaulangku, asa diboan Goarhu tujolo ni angka bangso, nang tujolo ni angka raja dohot tujolo ni angka anak Israel.\n16Ai patuduhononku pe tu ibana godang ni sitaononna ala ni Goarhu.\n17Jadi hehe ma si Ananias, dibongoti ma bagas i, diampehon ma tanganna tu ibana, huhut didok: O Saulus, anggia, disuru Tuhan i do ahu, i ma Jesus na niidami di pardalananmu ro tuson, asa sumuang marnida huhut gok Tondi Parbadia ho.\n18Dung i pintor peut ma hapitungon i sian matana gabe sumuang marnida: Dung i hehe ma ibana gabe tardidi.\n19Laos di jolo ma sipanganon jadi suang ma gogona. Dung i na nia do lelengna diangkupi ibana angka sisean na di huta Damaskus i.\n20Manigor marjamita ma ibana di bagasan angka parguruan i, dihatindangkon ma Jesus, paboa Anak ni Debata Ibana.\n21Gabe muningan ma roha ni saluhutna na umbegesa, angka ninna ma: Nda ibana i, na mangalele di Jerusalem saluhutna angka na manjou Goar i; nang langkana tuson, nda laho mangihoti jala manogu nasida nian tujolo ni angka sintua ni malim?\n22Alai lam marsigomos ma si Saulus, pola jut do roha ni angka Jahudi na maringanan di huta Damaskus i dibahen, ai dipatorang do, Jesus i do Kristus.\n23Asa dung na nia lelengna, martahi ma angka Jahudi mamusa ibana.\n24Alai tarbortik ma tuptupnasida tu pinggol ni si Saulus. Pola do angka harbangan diingani nasida arian nang borngin, asa dapot ibana bunuonnasida.\n25Alai diboan angka sisean i ma ibana borngin i; sian parik ma ditantan nasida ibana di bagasan hirang.\n26Asa dung sahat ibana tu Jerusalem, naeng ma pasaoronna dirina tu angka sisean i; alai saluhut nasida mabiar mida ibana, ai ndang porsea nasida, naung gabe sisean ibana.\n27Si Barnabas do manjangkon ibana, ditogihon ma tu angka apostel i, laos dipajojor ma tu nasida, naung diida si Saulus Tuhan i di pardalananna dohot pangkataionnasida ro di pangkatindangkonna di Goar ni Jesus, uju na di huta Damaskus.\n28Dung i sai rap ma ibana dohot nasida mardalani di Jerusalem; marhiras ni roha do ibana mangkatahon Goar ni Tuhan i.\n29Pola dipanghulingi jala disuali angka Hellenist; alai dipatahitahi nasida do mambunu ibana.\n30Alai diboto angka dongan ma i, dipataru ma ibana tuat tu Kaesarea, laos disuru ma ibana tu huta Tarsus.\n31Asa mardamedame ma huria i di liat luat Judea dohot Galilea ro di Samaria, jala lam tu toguna ma huhut mamarangehon hatahuton mida Tuhan i, jala lam tu toropna nasida hinorhon ni pangapoion ni Tondi Parbadia.\n32(II.) Alai diebati si Petrus ma nasida saluhutna, jala tuat ma ibana manopot angka na badia na maringanan di Lidda.\n33Jadi jumpangsa ma disi sada halak na margoar Eneas, na sarion, naung peak di podomanna, leleng ni ualu taon.\n34Jadi didok si Petrus ma mandok ibana: Eneas, dipamalum Jesus Kristus do ho; hehe ma ho, duduk ma podomanmi! Jadi manigor hehe ma ibana.\n35Jadi diida sude pangisi ni huta Lidda dohot Saron ibana, gabe didompakkon ma Tuhan i.\n36(III.) Dung i adong ma di Joppe parompuan sada na porsea, na margoar Tabita, astuanna hije (Dorkas), na sumurung mangulahon na denggan dohot mambahen asi ni roha.\n37Tongon ma di angka ari i marsahit ibana laos mate, jadi diburi ma ibana, dipeakkon ma tu bilut parginjang.\n38Alai jonok do huta Lidda tu huta Joppe; jadi tarbege ma tu angka dongan, si Petrus disi, gabe disuru ma dua halak manopot ibana mangapoi, asa humatop ibana ro tumopot nasida.\n39Jadi hehe ma si Petrus mandongani nasida. Asa dung sahat, ditogihon ma ibana tu bilut parginjang; jadi ro ma mandapothon ibana saluhut boruboru na mabalu angka na tumatangis, dipatuduhon tu ibana ulos dohot abit angka na pinauli ni si Tabita, andorang rap dope dohot nasida.\n40Alai dipalaho si Petrus ma nasida saluhutna, dung i marsinggang ma ibana martangiang, didompakkon ma bangke i, didok ma: O Tabita, hehe ma ho! Jadi dipabidok ma matana; dung i di na niidana si Petrus i, hundul ma ibana.\n41Jadi disurdukkon ma tanganna, pahehehon ibana; dung i dijou ma angka na badia i ro di angka boruboru na mabalu, dipajongjong ma ibana mangolu di jolonasida.\n42Dung i sar ma i diboto saluhut pangisi ni huta Joppe, jadi torop do gabe porsea di Tuhan i.\n43Alai na nia do lelengna ibana mian di huta Joppe, sorang di sada halak na margoar Simon, sipauli hulingkuling.


Hesekiel 34 | Alkitab TOBA\n← Hesekiel 35\nHesekiel 33 →\n34:1 Dung i ro muse hata ni Jahowa tu ahu songon on:\n34:2 Ale anak ni jolma, ingkon manurirangi ma ho taringot tu halak siparmahan Israel! Jala dohononmu ma tu nasida, tu angka parmahan i: Songon on do hata ni Tuhan Jahowa: Marjea ma halak siparmahan Israel, angka na marmahan dirina sambing! Nda ingkon angka birubiru nian parmahanon ni angka parmahan.\n34:3 Nunga bosur hamu manganhon tabotabo i, jala imbuluna dibahen hamu pangkeanmuna, pamueanna nunga dipotongi hamu, alai anggo punguan birubiru i, ndang diparmahani hamu!\n34:4 Angka na gale i ndang dipargogoi hamu, jala na marsahit i ndang didaoni hamu, jala na mabugang i ndang dililiti hamu, jala na tardempar i ndang mulak diboan hamu, jala na mago i ndang dilului hamu, horas do tahe jala posi pangarajaimu di nasida.\n34:5 Jadi mampar ma nasida ala soada siparmahan gabe sipanganon ni saluhut binatang ni ladang i nasida, jala marserak.\n34:6 Jadi lilu ma punguan birubirungku di atas ni saluhut dolok dohot di atas ni sandok robean na timbo, jala marserak punguan birubirungku di atas sandok sisik ni tano on, hape ndang adong nanggo sahalak na usouso manang na mangalului punguanki.\n34:7 Dibahen i, hamu ale angka parmahan, tangihon hamu ma hata ni Jahowa.\n34:8 Songon sintongna mangolu ahu, ninna Tuhan Jahowa, ala na gabe ripe pupusan punguan birubirungku, jala ripe panganon ni saluhut binatang di ladang punguan birubirungku ala soada siparmahan, jala ndang usouso angka parmahanku di punguan birubirungku, laos dirinasida sambing tahe diparmahani angka parmahan i, ianggo punguan birubirungku ndang diparmahan nasida.\n34:9 Dibahen i, hamu ale angka parmahan, tangihon hamu ma hata ni Jahowa!\n34:10 Songon on do hata ni Tuhan Jahowa: Ida ma, ahu ma marlulu dompak angka parmahan i, jala ahu martunggu birubirungku sian tangannasida, jala ahu pasadihon nasida sian ulaon parmahanon birubiru, jala ndang be parmahanon ni angka parmahan i dirinasida sambing, jala ahu paluahon birubirungku sian pamangannasida, asa unang be ripe sipanganon di nasida.\n34:11 Ai songon on do hata ni Tuhan Jahowa: Ida ma, ahu, apala ahu sandiri usouso sogot di birubirungku, jala luluanku nasida.\n34:12 Songon pangalului ni parmahan di punguanna di ari uju di tongatonga ni birubirunna angka na mampar i ibana, suang songon i ahu mangalului birubirungku sogot, jala paluaonku nasida sian saluhut inganan parserahannasida i, uju di ari ombun dohot haholomon marimpotimpot.\n34:13 Jala ahu manogihon nasida ruar sian angka bangso dohot papunguhon nasida sian angka luat, asa huboan nasida mulak tu tanonasida i, laos ahu marmahan nasida di atas ni angka dolok Israel, di bagasan angka rura dohot di bagasan saluhut parmianan di tano on.\n34:14 Di jampalan apala na lomak ahu marmahan nasida, jala di atas dolok angka na timbo di Israel parudamannasida, disi ma mangulon nasida di parudaman na denggan, jala jampalan apala na lomak jampalanna di atas ni angka dolok ni Israel.\n34:15 Ahu sandiri ma marmahan birubirungku, jala ahu paulon nasida, ninna Tuhan Jahowa.\n34:16 Luluanku ma na mago i, jala mulak boanonku na tardempar i, jala lilitanku do na mabugang i, jala pargogoanku do na marsahit i; alai anggo na mokmok i dohot na gogo i siaphononku do, ahu sandiri tahe marmahansa marhitehite uhum.\n34:17 Alai anggo tu hamu ale birubirungku songon on do hata ni Tuhan Jahowa: Ida ma, ahu ma manguhum di holangholang ni birubiru martimbangkon birubiru, tole birubiru tunggal martimbangkon hambing tunggal.\n34:18 Maotikku dope huroha di rohamu naung jinampalmuna i jampalan na lomak i, dohot do ebaeba ni jampalanmuna i, ingkon popoanmuna marhitehite patmuna, jala aek na tio diinum hamu, alai anggo ebaebana i dilitohi hamu do marhitehite patmuna.\n34:19 Tung patut ma birubirungku manjampal na pinopoan ni patmuna i, jala inumonna na nilitohan ni patmuna i?\n34:20 Dibahen i, songon on do hata ni Tuhan Jahowa tu nasida: Ida ma, ahu sandiri mamutus uhum di holangkolang ni birubiru angka na mokmok martimbangkon birubiru na marniang:\n34:21 Ala didorongi hamu marhitehite lambung dohot abara, jala ditambingi hamu marhitehite tandukmuna saluhut birubiru angka na gale i, paima pola marserak nasida tu balian dibahen hamu.\n34:22 Dibahen i ahu ma manolongi birubirungku, asa unang be ripe pupusan, jala ahu mamutus uhum di holangholang ni birubiru martimbangkon birubiru.\n34:23 Jala ahu patindang di nasida sada parmahan, asa ibana marmahan nasida, i ma naposongku si Daud. Ibana ma marmahan nasida, jala ibana gabe parmahan di nasida.\n34:24 Jala ahu Jahowa sandiri tahe gabe Debatanasida, jala naposongku si Daud pangarajai di tongatonganasida. Ahu Jahowa do na mandok i.\n34:25 Dung i bahenonku ma tu nasida padan pardamean, jala pasadionku binatang na rahat sian tano i, asa halongonan, jala modom di angka tombak longolongo.\n34:26 Dung i bahenonku ma nasida dohot angka na humaliang dolokdolokku gabe pasupasu, jala ahu parohon udan di tingki halehetanna, gabe angka udan parpasupasuan do i.\n34:27 Jala lehonon ni hau di ladang do parbuena, jala lehonon ni tano i do gogona, jala marsonangsonang nasida di tanonasida i, asa tung ditanda nasida ahu do Jahowa, ia dung huponggolhon angka hau ni auganasida i, jala hupalua nasida sian tangan ni halak angka na marhatobanhon nasida.\n34:28 Jadi ndang be ripe pupusan ni angka bangso parbegu nasida, jala ndang be ripe panganon ni binatang di tano i nasida, asa marsonangsonang nasida maringan, jala ndang adong be panonggoti nanggo sahalak.\n34:29 Jala patindangonku di nasida panuanan sada bahen barita, jala ndang be adong nasida angka na mate anturaparon di tano i, jala ndang be usungonnasida haurahon ni angka bangso parbegu.\n34:30 Asa tung ditanda nasida ahu do Jahowa, Debatanasida i, dongannasida, jala nasida pinompar ni Israel bangsongku, ninna Tuhan Jahowa.\n34:31 Jala hamu do punguanku, birubiru angka na huparmahan, jolma do hamu; ahu ho Debatamuna i, ninna Tuhan Jahowa.


II Samuel 8 | Alkitab TOBA\nAugust 21, 2008 · 11:48\n8:1 Jadi dung salpu angka i ditaluhon si Daud ma halak Palistim, tung tarjepol situtu nasida dibahen; dirampas si Daud huhut huta angka na masuk tu gomgoman ni huta sabungan Gat sian halak Palistim.\n8:2 Ditaluhon muse halak Moab, jala disuhati nasida dohot tali, tung didokkon nasida manungkap tu tano, duadua tali disuhathon laho bunuon, jala boho satali laho pangoluon. Jadi mangoloi patu ma halak Moab, gabe naposo ni si Daud, manggarar sohe.\n8:3 Ditaluhon si Daud huhut si Hadadeser, anak ni si Rehob, raja sian Zoba, uju na laho ibana pabidang gomgomanna sahat ro di batang aek Euprat.\n8:4 Dung i dilaum si Daud ma sian ibana saribu pitu ratus halak parsihundul jala duapulu ribu paranganna parhantarhantar, jala ditallik si Daud do doldol ni saluhut hoda sitait hureta, saratus pasang sambing sian i di tinggalhon.\n8:5 Alai ro ma halak Ram sian Damaskus naing manolongi si Hadadeser, rajai sian Zoba, gabe mate halak Ram i duapulu dua ribu halak, dibunu si Daud.\n8:6 Dung i dipajongjong si Daud ma angka benteng di Ram humaliang Damaskus. Jadi mangoloi patu ma halak Ram gabe naposo ni si Daud, manggarar sohe; ai sai ditumpak Jahowa do si Daud monang manang dompak dia ibana mangalangka.\n8:7 Dung i dibuat si Daud ma lombulombu sere, angka na pinaboanboan ni naposo ni si Hadadeser, ditaruhon angka i tu Jerusalem.\n8:8 Dibuat raja Daud huhut sian Beta dohot sian Berotai, angka huta ni si Hadadeser, mansai godang tombaga.\n8:9 Alai dung dibege si Tou, raja sian Hamat, naung tinaluhon ni si Daud sandok parangan ni si Hadadeser.\n8:10 Disuru si Tou ma anakna si Joram manopot raja Daud manangkasi sonangna dohot mamasumasu ibana, ala naung pinorangan si Hadadeser, jala naung tinaluhonna ibana; ai marmusu tihus hian do si Tou dompak Hadadeser; diboan huhut di bagasan tanganna angka ulaula perak, sere dohot tombaga.\n8:11 Angka i pe diparbadiai raja Daud do laho pasahathon tu Jahowa rap dohot perak dohot sere, naung pinarbadiaanna sian saluhut bangso parbegu angka naung pinapatuna i:\n8:12 Sian Ram dohot sian Moab dohot sian halak Amon, sian halak Palistim dohot sian Amalek dohot sian tabantaban angka na dapot sian Hadadeser, anak ni si Rehob, raja sian Zoba.\n8:13 Jadi marbarita goarna dibahen si Daud, uju mulak ibana dung pinapatuna halak Ram, jala binununa halak Edom di rura parsiraan, saribu ualu ratus halak toropna.\n8:14 Dung i dipambahen ma angka benteng di Edom, tung di sandok Edom angka benteng i dipambahen, gabe mangoloi patu sandok Edom tu si Daud; ai ditumpak Jahowa do si Daud monang manang dompak dia ibana mangalangka.\n8:15 Jadi bangkit raja ma si Daud gumomgom sandok Israel, sai dihajongjongkon si Daud do uhum dohot hatigoran tu sandok bangsona i.\n8:16 Alai anggo si Joab, anak ni Nai Seruia manguluhon angka parangan, jala si Josapat, anak ni si Ahilud do panuturi.\n8:17 Jala si Sadok, anak ni si Ahitub dohot si Ahimelek, anak ni si Abiatar, i ma angka malim, jala si Seraia do jurutulis.\n8:18 Jala si Benaia, anak ni si Joiada, panahatan ni angka hupas dohot rundo. Alai anggo angka anak ni si Daud angka panuturi do nasida.